«Τεσσάρα» με σούπερ Ασπιώτη! ·\nHome ΒΟΛΕΙ Olympiacos : CHALLENGE CUP «Τεσσάρα» με σούπερ Ασπιώτη!\n«Τεσσάρα» με σούπερ Ασπιώτη!\nΦιλικό τεστ κόντρα στον Φοίνικα Σύρου περιελάμβανε η προετοιμασία της ομάδας βόλεϊ Ανδρών του Ολυμπιακού, την Παρασκευή (10/1) το απόγευμα. Ματς που διεξήχθη στο κλειστό του Ρέντη και οι «ερυθρόλευκοι» επικράτησαν με 4-0 σετ.\nΟι δυο ομάδες θα αναμετρηθούν εκ νέου το Σάββατο (11/1), στις 17:00 και πάλι στο Ρέντη.\nΟι Πειραιώτες προετοιμάζονται για την επανέναρξη των επίσημων αγωνιστικών υποχρεώσεων τους, στις 18/1, κόντρα στον Παμβοχαϊκό για την ένατη αγωνιστική της Volleyleague. Και ο Φερνάντο Μουνιόθ Μπενίτεθ είχε την ευκαιρία να βγάλει χρήσιμα συμπεράσματα…\nΟ τεχνικός τον «ερυθρολεύκων» ξεκίνησε την αναμέτρηση με τους Πετρέα, Χουσάϊ, Ανδρεάδη, Ασπιώτη, Τερβαπόρτι, Γκέργκι και λίμπερο τον Κοκκινάκη.\nΣτο πρώτο σετ, οι δυο ομάδες ήταν συνεχώς κοντά στο σκορ, με το προβάδισμα να εναλλάσεται και στο τέλος ο Ολυμπιακός να το κατακτά με 25-22. Οι Πειραιώτες στο δεύτερο σετ ανέβασαν την απόδοση τους και «χτίζοντα»ς μια διαφορά στο 16-12, έφτασαν στη συνέχεια στο 21-13 και στο 25-15, για το 2-0.\nΤο τρίτο σετ κράτησε 43 λεπτά και παίχτηκαν συνολικά 82 πόντοι, με τον Ολυμπιακό να το κατακτά με 42-40 και να φτάνει στη νίκη! Μετά από συνεννόηση των δυο προπονητών ακολούθησε και ένα τέταρτο σετ, το οποίο το σύνολο του Μουνιόθ κέρδισε με 25-23, για το τελικό 4-0.\nΠρώτος σκόρερ του αγώνα ήταν ο Ασπιώτης, με 22 πόντους και ακολούθησαν ο Κουμεντάκης με 13 και οι Γκέργκι και Ανδρεάδης με 12 και 11 αντίστοιχα!\nΤα σετ: 25-22 (24′), 25-15 (22′), 42-40 (43′), 25-23 (23′)\nΟΛΥΜΠΙΑΚΟΣ: Πετρέας 4 (3/8 επ., 1 μπλοκ), Χουσάϊ 6 (5/7 επ., 1 μπλοκ), Ανδρεάδης 11 (9/16 επ., 2 μπλοκ), Ασπιώτης 22 (19/40 επ., 3 άσσοι), Τερβαπόρτι 3 (2/5 επ., 1 μπλοκ), Γκέργκι 12 (9/23 επ., 3 μπλοκ, 50% υπ., 17% αρ.), Κοκκινάκης -λ (68% υπ., 36% αρ.) / Τζιάβρας -λ, Βουλκίδης 5 (4/6 επ., 1 μπλοκ) Κουμεντάκης 13 (12/24 επ., 1 μπλοκ, 44% θπ., 25% αρ.), Ριζόπουλος 3 (2/8 επ., 1 μπλοκ).\nΦοίνικας Σύρου: Κωστόπουλος 11 (11/26 επ.,37% υπ., 22% αρ.), Αδάμ 2 (2/2 επ.), Στοϊλοβιτς 11 (9/26 επ., 2 άσσοι, 42% υπ., 33% αρ.), Χριστοφάς 9 (4/7 επ., 4 μπλοκ, 1 άσσος), Λινάρδος 13 (8/15 επ., 5 μπλοκ), Μίλης 16 (14/48 επ., 2 άσσοι), Καρασσαβίδης -λ (54% υπ., 21% αρ.) / Γκονζάλες 1 (1 άσσος).\nΈρχεται ο Κασάμι\n«Περιμένουμε πως και πως το ματς με τον ΠΑΟΚ»\nΑυτό σημαίνει ΛΑΤΡΕΙΑ!!! Από την Οσάκα στην Ελλάδα για τον Σαβιόλα!\nΟλυμπιακός : Red Exclusive 06/03/2014


Ξεκινώντας με τις τράπεζες θα σταθούμε στις τελευταίες δηλώσεις του κ. Καραμούζη, ο οποίος είπε μια σωστή φράση: «Να μην μετατρέπουμε την υποθετική ανάγκη ανακεφαλαιοποίησης σε χαλαρή δημόσια συζήτηση». Και αυτό είναι μια αλήθεια. Προσοχή εμείς δε λέμε ότι οι τράπεζες δε θα χρειαστούν νέες ΑΜΚ (το πιθανότερο είναι πως ναι – αν και σε μια πιο ελεγχόμενη κατάσταση σε σχέση με το τέλος του 2015). Αλλά είναι αλήθεια ότι αυτή η συζήτηση η οποία έχει ξεκινήσει τις τελευταίες εβδομάδες, 5 περίπου μήνες πριν καν ξεκινήσουνε τα stress tests των τραπεζών, έχει κάνει στις τραπεζικές μετοχές, αλλά και στο Χ.Α. πραγματικά μεγάλη ζημία. Αλλά και πέραν του χρηματιστηρίου, είναι εγκληματικός (για να μην πούμε σκόπιμος) ο τρόπος που το ΔΝΤ άνοιξε την όλη συζήτηση κάνοντας ζημία (έστω και σε ένα βαθμό) σε όλη την ελληνική οικονομία.\nΕιδικά όσον αφορά τις τραπεζικές μετοχές και μετά τα όσα έχουν συμβεί τα τελευταία χρόνια, είναι πολύ δύσκολο μεγάλοι ξένοι επενδυτές να πειστούν ότι δεν υπάρχει πρόβλημα και ότι από τα αποτελέσματα των stress tests (υπάρχουν ακόμη αρκετοί μήνες) δε θα προκύπτει ανάγκη για νέα κεφαλαιακή ενίσχυση.\nΚαι όσο περνάει ο καιρός και πλησιάζουν τα stress tests, τόσο πιο δύσκολο θα είναι να φτιάξει το κλίμα, παρά τις όποιες πιθανές βραχυπρόθεσμες αντιδράσεις, όπως συνέβη προσφάτως και θα μπορούσε να συμβεί και άλλες φορές (αυτές κυρίως αφορούν τους traders).\nΚαι δεν κρύβουμε ότι τα παραπάνω είναι από τους βασικούς λόγους που όσον αφορά τη βραχυπρόθεσμη τάση της αγοράς είμαστε αρκετά επιφυλακτικοί. Και για αυτό στην παρούσα χρονική στιγμή πιστεύουμε πως η πρώτη προτεραιότητα είναι να αποφευχθούν τα χειρότερα και μια απώλεια των στηρίξεων στις οποίες πριν από λίγο καιρό ολοκληρώθηκε η διόρθωση της αγοράς (δηλαδή τα επίπεδα των 725 – 735 μονάδων του ΓΔ και τις 1.910 – 1.920 μονάδες του FTSE 25). Απλά θυμίζουμε ότι απώλεια τους, βάζει την αγορά σε έναν νέο κύκλο πτώσης, η οποία θα μπορούσε να οδηγήσει το ΓΔ μέχρι όχι μόνο τις στηρίξεις στις 690 – 700 αλλά στις πολύ ισχυρές στηρίξεις στις 645 – 655 μονάδες.\nΒέβαια και αυτή είναι μια άλλη αλήθεια\nΒέβαια πέραν των παραπάνω υπάρχει και μια άλλη αλήθεια για τις τράπεζες, η οποία φάνηκε και στα αποτελέσματα 6μηνου. Ότι οι ελληνικές τράπεζες σήμερα, με βάση τα αποτελέσματα του δευτέρου τριμήνου του 2017, έχουν €102 δισεκ. σε NPEs (μη εξυπηρετούμενα ανοίγματα), €73 δισεκ. NPLs (δάνεια σε οριστική καθυστέρηση), επί συνόλου δανειακού χαρτοφυλακίου προς τον ιδιωτικό τομέα ύψους €190 δισεκ.\nΔηλαδή σχεδόν τα μισά από τα συνολικά δάνεια ανήκουν στην κατηγορία είτε των NPLs είτε των NPEs. Και όπως και αν το δει κανείς, όταν το 50% των δανείων μιας χώρας είναι σε αυτές τις κατηγορίες, τα πράγματα για τις τράπεζες αυτή της χώρας παραμένουν πάντα ρευστά (όπως και για την οικονομία συνολικά).\nΚαι ειδικά μετά τα όσα έχουν συμβεί τα τελευταία χρόνια, είναι λογικό οι ξένοι επενδυτές να βλέπουν πάντα τα πράγματα με ένα διαφορετικό μάτι.


Είναι το micro-cheating απιστία; | Ladylike.gr\nΔεν είναι αυτό που νομίζεις θα ακούσεις και μάλλον στη συγκεκριμένη περίπτωση μπορεί να να ισχύει. Το κεφάλαιο απιστία είναι μεγάλο (πολύ μεγάλο) και υπόκειται σε προσωπικούς κανόνες πέρα από τα αντικειμενικά εξόφθαλμα παραδείγματα. Το micro-cheating είναι ένας όρος που μπαίνει στο πεδίο των σχέσεων και κάνει λίγο ακόμα πιο περίπλοκο το παιχνίδι.\n«Το micro-cheating είναι μια σειρά από μικρές πράξεις που δείχνουν ότι ένας άνθρωπος δείχνει συναισθηματικό ή σωματικό ενδιαφέρον για κάποιον άλλο, εκτός της σχέσης του», λέει η ειδικός Melanie Schilling.\nΓια να το αναλύσουμε περισσότερο με παραδείγματα. «Μερικά σημάδια του micro-cheating είναι τα μηνύματα και γενικά η επικοινωνία με άλλα άτομα στα μέσα κοινωνικής δικτύωσης. Αυτό δείχνει ότι φλερτάρετε, όμως αν αισθάνεστε ότι έχετε κάτι να κρύψετε από τον σύντροφό σας, ρωτήστε τον εαυτό σας γιατί το κάνετε», λέει η Schilling.\nΤο να κρύβεσαι είναι μάλλον το πρώτο καμπανάκι που πρέπει να σε ταρακουνήσει και να σε βάλει σε σκέψεις. Το να μιλάς εσύ ή ο σύντροφός σου με τους πρώην σας στο Facebook και το κάνετε υπό άκρα μυστικότητα, κάτι δεν πάει καλά μεταξύ σας.\nΘες λίγα ακόμα παραδείγματα;\n-Η αποθήκευση μίας επαφής στο κινητό με άλλο όνομα.\n-Το μόνιμα γυρισμένο κινητό όταν είστε οι δυο σας.\n-Επικοινωνία (φλερτ) στα social media με αγνώστους ακόμα και πρώην συντρόφους.\nΑν νιώθεις πως η συμπεριφορά του συντρόφου σου επηρεάζει τη σχέση σας αυτό που μπορείς να κάνεις είναι να του μιλήσεις με ειλικρίνεια για όσα σε προβληματίζουν. Οι γραμμές της απιστίας είναι πολύ λεπτές γι’ αυτό πριν δράσεις, ηρέμησε και συζήτα όσα σε απασχολούν μαζί του.


La Casa de Papel: Ανακοινώθηκε η πρεμιέρα της τρίτης σεζόν - Δείτε το trailer (vid) | ZOX.gr\nzox.gr / ΣΕΙΡΕΣ / La Casa de Papel: Ανακοινώθηκε η πρεμιέρα της τρίτης σεζόν – Δείτε το trailer (vid)\nLa Casa de Papel: Ανακοινώθηκε η πρεμιέρα της τρίτης σεζόν – Δείτε το trailer (vid)\nΑφροδίτη Πάνου | 01.04.2019 | 17:04\nΤο πρώτο τρέιλερ της τρίτης σεζόν της σειράς του Netflix, La Casa de Papel, που λάτρεψαν εκατομμύρια σε όλο τον κόσμο ανέβηκε ήδη και μας προϊδεάζει για το τι πρόκειται να ακολουθήσει μετά το επιτυχημένο σχέδιο του καθηγητή στο νομισματοκοπείο.\nΑναλυτικότερα, η ισπανική σειρά έρχεται μέσα στο καλοκαίρι και συγκεκριμένα στις 19 Ιουλίου και σύμφωνα με όσα μας αφήνουν να δούμε, οι διακοπές της αγαπημένης παρέας των ληστών τελειώνουν κάπως απότομα.\nTo La Casa de Papel είναι ισπανική τηλεοπτική σειρά που αρχικά προβλήθηκε από τις 2 Μαΐου μέχρι τις 23 Νοεμβρίου 2017 στο ισπανικό κανάλι Antena 3 με συνολικά 15 επεισόδια.\nΤο Netflix αγόρασε τη σειρά αργότερα και ξεκίνησε την προβολή της τον Δεκέμβριο του 2017, έτσι το κοινό της αυξήθηκε κατακόρυφα και έγινε η πιο δημοφιλής μη αγγλόφωνη σειρά στην ιστορία του Netflix ενώ εμφανίζεται στις 10 πιο δημοφιλείς σειρές στις προτιμήσεις του κοινού στο IMDb.\nLa Casa de Papel: Με ποιον είναι ερωτευμένη η Τόκιο;\n«Γεια σου Χονγκ Κονγκ!». Με αυτά τα λόγια η Úrsula Corberó, η Τόκιο του La Casa de Papel, αποκάλυψε ποιος ήταν ο προορισμός του τελευταίου της ταξιδιού. Εκεί όμως δεν ήταν μονή, αλλά με τον σύντροφό της ο οποίος είναι επίσης ηθοποιός. Πρόκειται για τον Chino Darín, ο οποίος έχει παίξει στην ταινία του Netflix «Μία Νύχτα, 12 Χρόνια».\nΣτις φωτογραφίες που δημοσιεύουν ισπανικά περιοδικά βλέπουμε τους δύο ηθοποιούς πολύ ερωτευμένους να ποζάρουν στο Χονγκ Κονγκ. Η ηθοποιός ανέβασε στα Instagram Stories της πολλές φωτογραφίες από το ταξίδι της και μάλιστα σε μία τη βλέπουμε να φιλιέται με τον Darín. Είναι δε τόσα τα συναισθήματα που την πλημμυρίζουν που έβαλε και καρδούλες πάνω στη φωτογραφία, γράφοντας της λέξη Love.\nΣτο Χονγκ Κονγκ πέταξε μέσω Ντουμπάι από όπου επίσης ανέβασε διάφορα βίντεο με τον αγαπημένο της, το ένα μάλιστα πάνω στο αυτοκινητάκι που τους μετέφερε στο αεροδρόμιο. Το ζευγάρι είναι μαζί εδώ και καιρό και ζουν έναν πολύ έντονο έρωτα.\nYeah mate: Το Peaky Blinders βγαίνει και σε videogame!\nΤο Peaky Blinders θα μπει στις κονσόλες μας. Αρκεί να κάνουμε έναν χρόνο υπομονή!\nΑφήνει το Hollywood για να γίνει δημοτική σύμβουλος στη Νίσυρο\nΕλληνίδα ηθοποιός του Hollywood επιστρέφει στις ρίζες της και διεκδικεί μια θέση στην αυτοδιοίκηση.


Welcome to e-womenmagazine\n1 ποτύρι καλαμποκέλαιο\n1 ποτύρι χυμό πορτοκαλιού\nΒάζουμε σε ένα μπολ όλα τα υλικά εκτός από τα φύλλα και τα χτυπάμε με το σύρμα. Παίρνουμε ένα ένα τα φύλλα κρούστας και τα βουτάμε στο μείγμα, τα τσαλακώνουμε και μετά τα βάζουμε σε βουτυρωμένο πυρέξ ή σε ταψί. Ψήνουμε στους 180-200 βαθμούς για 30-35 λεπτά. Αφού κρυώσει η πορτοκαλόπιτα την κόβουμε, φτιάχνουμε το σιρόπι και το ρίχνουμε από πάνω. Συνδυάστε το με παγωτό βανίλια.\nBy: Unknown On Παρασκευή, Οκτωβρίου 24, 2014\nΤροφες που κανουν καλο στη γονιμοτητα\nΑν είσαστε έτοιμες να γίνεται μανούλες, εμπλουτίστε τη διατροφή σας με κάποιες από τις παρακάτω τροφές που θα σας βοηθήσουν αρκετά να αυξήσετε τη γονιμότητά σας.\n· Άπαχο κρέας\n· Καυτερές πιπεριές\nΒέβαια υπάρχουν και τροφές τις οποίες πρέπει να αποφεύγετε γιατί μπορεί να μειώσουν τη γονιμότητά σας, όπως για παράδειγμα τα μεγάλα ψάρια που έχουν μεγάλες ποσότητες υδραργύρου, ένα μέταλλο όπου η κατανάλωσή του μπορεί να δημιουργήσει υπογονιμότητα αλλά να είναι και επιβλαβές για το μωρό. Ψάρια που περιέχουν πολύ υδράργυρο είναι ο τόνος, ο ξιφίας και μεγάλος κολιός.\nΕπίσης καλό είναι να αποφεύγετε τα υδρογονοποιημένα λιπαρά όπως τα γαριδάκια, πατατάκια και γενικά τα σνακ. Η μείωση κατανάλωσης καφέ και ο έλεγχος του σωμαστικού βάρους είναι επίσης σημαντικό τόσο για τις γυναίκες όσο και για τους άνδρες.\nΚορίτσια προστατέψτε τα μαλλιά σας από τη ψαλίδα με την παρακάτω μάσκα που θα σας δώσω, πραγματικά θα την αγαπήσετε.\n5 κ.σ λάδι καρύδας\nΣ’ ένα μπολ βάζουμε το λάδι καρύδας, την aloe vera και το μέλι. Τα ανακατεύουμε καλά ώστε να ομογενοποιηθεί το μίγμα. Στη συνέχεια πάρτε ένα πινέλο, αυτό που βάφουμε τα μαλλιά, και περάστε τη μάσκα ένα δάχτυλο απ’ τη ρίζα και προς τις άκρες. Μην τη βάζετε ακριβώς επάνω στη ρίζα, δεν κάνει. Αφήστε την να δράσει 10-15 λεπτά και στη συνέχεια λουστείτε. Επαναλάβετε τη μάσκα μια φορά την εβδομάδα.\n5 Σημεια που πρεπει να προσεξετε στο πρωτο ραντεβου\nΤο πρώτο μας ραντεβού κορίτσια αναμφισβήτητα έχει κάποιες ιδιαιτερότητες, γι’ αυτό προσέξτε τα παρακάτω.\n1. Να είσαστε ο ευτός σας, μην παρουσιάσετε έναν άλλο εαυτό από αυτόν που είσαστε στην πραγματικότητα, δεν υπάρχει λόγος. Πρέπει να είσαστε αυθεντικές οι άντρες το εκτιμούν αυτό.\n2. Μην υπερβάλετε στην εμφάνισή σας, ούτε πολύ έξαλλα ρούχα ούτε έντονο βάψιμο. Θηλυκό ντύσιμο όχι όμως πρόστυχο.\n3. Το μέρος που θα διαλέξετε να πάτε να μην έχει πολύ φασαρία, να είναι λίγο ήσυχο για να μπορείτε να μιλήσετε, να γνώρισετε ο ένας τον άλλο.\n4. Μην αντιδράσετε αν έχετε άλλη άποψη σε ένα θέμα από το πρώτο ραντεβού.\n5. Το πιο σημαντικό μην πέσετε στο κρεβάτι από το πρώτο ραντεβού, θα σας θεωρήσει πολύ εύκολη. Φιλάκια, αγκαλίτσες, μέχρι εκεί. Αφήστε τον λίγες μέρες να περιμένει, δεν είναι κακό.\nΒάλτε το goji berry στη διατροφή σας\nΤο goji berry είναι μικροί καρποί που μοιάζουν με μούρα, με πορτοκαλοκόκκινο χρώμα. Στη γεύση είναι παρόμοιοι με τη σταφίδα και τρώγονται ωμοί ή αποξηραμένοι.\nΑπό τη διατροφική πλευρά, το goji berry, όπως και τα υπόλοιπα μούρα έχει ελάχιστες θερμίδες, δεν περιέχει λιπαρά, έχει μεγάλες ποσότητες φυτικών ινών και αποτελεί μια εξαιρετική πηγή βιταμίνης C και β-καροτενίου. Επίσης περιέχει ποσότητες βιταμινών Α, Β1, Β2 και σιδήρου καθώς και αντιοξειδωτικά συστατικά. Σε μελέτες που έχουν γίνει φάνηκε πως το goji berry βελτίωσε τη γαστρεντερική λειτουργία συμβάλλοντας στην αντιμετώπιση του ευερέθιστου εντέρου ενώ παράλληλα αύξησε την ενεργητικότητα των συμμετεχόντων. Τα ερευνητικά δεδομένα, για την πιστοποίηση των δράσεών του, βρίσκονται ακόμα σε πρώιμη φάση.\nΤα οφέλη στην υγεία είναι πολλά όπως η πρόληψη του σακχαρώδη διαβήτη, της υπέρτασης, του πυρετού, την πρόληψη διαφόρων μορφών καρκίνου και τη βελτίωση του λιπιδαιμικού προφίλ. Επίσης προστατεύουν τα νεφρά και το συκώτι από κάθε είδους εξωτερικές παθήσεις ενισχύουν την άμυνα του οργανισμού και το ανοσοποιητικό μας σύστημα. Υψηλή είναι η διατροφική τους αξία βάσει της κλίμακας ORAC καθώς εμποδίζουν την οξείδωση αλλά και την κυτταρική γήρανση. Για να διώξετε κάθε είδους σημάδια γήρατος αλλά και να νιώθετε πολύ νεώτεροι το μυστικό βρίσκεται στο goji berry.\nExtra tips: Βάλτε το σε βραστό νερό και αφήστε το μέχρι να γίνει μαλακό και ζουμερό. Στη συνέχεια βάλτε το στη σαλάτα σας ή στο γιαούρτι σας. Κρατήστε το μακριά από το φως και την υγρασία.\nBy: Unknown On Σάββατο, Σεπτεμβρίου 06, 2014\nΉξερες ότι χάνεις 15 θερμίδες όταν ανεβαίνεις τις σκάλες;\nΑν θέλετε να χάσετε κιλά σταματήστε να χρησιμοποιείτε το ασανσέρ και ανεβείτε τις σκάλες για να πάτε στο σπίτι σας, έτσι θα κάψετε 15 θεμίδες το λεπτό. Θεωρείται μια ευεργητική μορφή άσκησης και οι λόγοι είναι οι εξής:\n• Γυμνάζει τους μυς των ποδιών και αυξάνει την κινητικότητα των αρθρώσεων και ειδικά στη λεκάνη και τα γόνατα.\n• Μειώνει τα επίπεδα της κακής χοληστερόλης και αυξάνει τα ποσοστά της καλής.\n• Βοηθάει στη βελτίωση των επιπέδων του σακχάρου.\n• Είναι καλή άσκηση για το κυκλοφορικό και το καρδιαναπνευστικό.\nΠρόσέξτε όμως καλό είναι τα σκαλοπάτια να καλύπτουν όλο το πέλμα σας έτσι ώστε το βάρος σας να πηγαίνει στη φτέρνα όταν ανεβαίνετε. Αλλιώς μπορεί να επιβαρυνθούν οι αρθρώσεις των γονάτων σου και οι εμπρόσθετοι χιαστοί.\nΚαταπολεμήστε την κυτταρίτιδα με τη σωστή διατροφή\nΑν έχετε ένα σωστό τρόπο διατροφής δεν θα χάσετε μόνο τα έξτρα κιλά που μπορεί να σας ταλαιπωρούν, αλλά θα διώξετε και την όψη φλοιού πο...\nΥλικά: 1 ψωμί του τοστ 300 γραμ. ζαμπόν 300 γραμ. κασέρι 1 κρέμα γάλακτος 4-5 αυγά ...\nΥλικά: 2 ποτήρια λάδι Μισό ποτύρι νερό 4 ποτύρια αλεύρι (1 κιλό) 4 κουταλιές σιμιγδάλι ψιλό Χυμό και ξύσμα από 2 ποροκάλια 1 κοφτ...\nΑν θέλετε να χάσετε κιλά σταματήστε να χρησιμοποιείτε το ασανσέρ και ανεβείτε τις σκάλες για να πάτε στο σπίτι σας, έτσι θα κάψετε 15 θεμ...\nΥλικά: 1 πακέτο φύλλο κρούστας 1 κεσεδάκι γιαούρτι 2% 4 αυγά 1 ποτύρι καλαμποκέλαιο 1 φλυτζ ζάχαρη 1-2 βανίλιες 1 φακελάκι baking...\nΤούρτα με oreo και κρέμα γάλακτος\nΥλικά: 350 γραμ μπισκότα oreo και λίγα για γαρνίρισμα 1 λίτρο φρέσκο γάλα πλήρες 130 γραμ κορν φλάουρ 150 γραμ ζάχαρη 150 γρα...\nΥλικά: 1 κούπα μαργαρίνη soft 2 κούπες ζάχαρη 3 κούπες αλεύρι που φουσκώνει μόνο του Βανίλια 2/3 κούπας γάλα 4 αυγά μεγάλα 1 κούπ...\nΟ ΄΄ αιώνιος εχθρός΄΄ κάθε γυναίκας είναι η κυτταρίτιδα. Το δέρμα παίρνει την όψη την ΄΄φλοιού πορτοκαλιού΄΄. Υπάρχουν και άντρες οι ο...\nΚορίτσια προστατέψτε τα μαλλιά σας από τη ψαλίδα με την παρακάτω μάσκα που θα σας δώσω, πραγματικά θα την αγαπήσετε. Συστατικά: 5 κ.σ...\nOramazon Ελληνικός Κατάλογος Ιστοχώρων Διαδικτύου\nwww.greeklinks.de Κατάλογος Ιστοσελίδων\nGreek Directory | Netfinder.gr


Δημοσιεύτηκε: Φεβρουάριος 25. 2014 10:27\nΕνημερώθηκε: Φεβρουάριος 27. 2014 13:47\nΤέσσερα, δύο στην Κύπρο και δύο στην Κρήτη, μεσοβυζαντινά μνημεία αναδείχθηκαν με τα έργα, που έγιναν στο πλαίσιο του προγράμματος Διασυνοριακής Συνεργασίας Ελλάδα-Κύπρος «ΕYMAΘΙΟΣ ΦΙΛΟΚΑΛΗΣ». Στις 21 Μαρτίου θα πραγματοποιηθεί στο Ρέθυμνο Ημερίδα για την παρουσίαση των αποτελεσμάτων του προγράμματος.\nΤα μεσοβυζαντινά μνημεία στην Κύπρο είναι οι ναοί της Αγίας Μαρίνας Καντού και Παναγίας Κοφίνου και οι δύο του 11ου αιώνα. Στην Κρήτη είναι του Αγίου Ευτυχίου στο Χρωμοναστήρι Ρεθύμνου και της Παναγίας στην Πατσώ Αμαρίου, επίσης στο Ρέθυμνο. Η χρηματοδότηση των έργων, που περιελάμβανε ανασκαφές, ολική αποκατάσταση των μνημείων, προληπτική συντήρηση των αποκαλυφθέντων ερειπίων και διαμόρφωση του περιβάλλοντος χώρου έγινε κατά 80% από το Ευρωπαϊκό Ταμείο Περιφερειακής Ανάπτυξης (ΕΤΠΑ) και 20% από εθνική συμμετοχή. Οι μελέτες για τα κυπριακά μνημεία χρηματοδοτήθηκαν από την Μονή Αμασγούς και την Μητρόπολη Τριμυθούνηντος.\nΣτον ναό της Αγίας Μαρίνας στο χωριό Καντού, κοντά στην Λεμεσό, διακρίνονται τρείς φάσεις, εκ των οποίων η αρχαιότερη έχει χρονολογηθεί με τεχνοτροπικά κριτήρια στα μέσα του 11ου αιώνα, ενώ η νεότερη στον 15ο αιώνα.Από τον ζωγραφικό του διάκοσμο σώζονται μόνο κάποια σπαράγματα στα τύμπανα των βόρειων αψιδωμάτων και στα εσωράχιά τους, τα οποία ανήκουν σε τρεις διαφορετικές φάσεις, που χρονολογούνται γενικά μεταξύ του 12ου και 15ου αιώνα.\nΣύμφωνα με την αρχαιολόγο του Τμήματος Αρχαιοτήτων Κύπρου, Ελένη Προκοπίου στο τύμπανο του κεντρικού αψιδώματος του βορείου τοίχου υπήρχε παράσταση έφιππου Αγίου Γεωργίου, η οποία σώζεται αποσπασματικά. Σκηνές από το μαρτύριο του αγίου απεικονίζονται στο εσωράχιο του ιδίου αψιδώματος. Στο τύμπανο του ανατολικού αψιδώματος του βορείου τοίχου σώζονται επίσης σπαράγματα τοιχογραφιών δύο επάλληλων στρωμάτων .Από το παλαιότερο στρώμα τοιχογραφιών σώθηκε το κάτω μέρος παράστασης με δύο ιστάμενες αδιάγνωστες μορφές.\nΣτη βόρεια και ανατολική πλευρά του ναού , αλλά και κάτω από το πλακόστρωτο δάπεδο της αυλής, βρέθηκαν ταφές. Οι τελευταίες χρονολογούνται πριν τον 15ο αιώνα και υποδεικνύουν ότι η ταφική χρήση του περιβάλλοντος χώρου του ναού προηγείται της ανέγερσης του μετοχίου. Αξιοσημείωτη είναι η ανεύρεση σημαντικού αριθμού παιδικών/νηπιακών ταφών, γεγονός που δεν θα μπορούσε παρά να υποδηλώνει τον διαχρονικό χαρακτήρα της λατρείας της Αγίας Μαρίνας ως προστάτιδας των νηπίων.Στα δυτικά του οικοδομικού συμπλέγματος , εντοπίστηκαν λίθινα μέλη ελαιοπιεστηρίου.\nΗ εκκλησία της Παναγίας Κοφίνου, στην επαρχία Λάρνακας, η οποία είχε κηρυχθεί αρχαίο μνημείο από το 1935, αποτελεί μαζί με τα ερείπια της Αγίας Μαρίνας, και του Αγίου Ηρακλείου στα βορειοδυτικά, τμήμα μίας εκτεταμένης εγκατάστασης των πρωτοβυζαντινών χρόνων. Στον τόπο αυτό, κατά τον Αρχιμανδρίτη Κυπριανό, είχε την έδρα του σε απροσδιόριστο χρόνο ο επίσκοπος Ηράκλειος, ένας από τους «αγίους ξένους, όπου εκατώκισαν εις την Νήσον».\nΟ σωζόμενος ναός χρονολογείται στις αρχές του 11ου αιώνα και αποτελεί τη δεύτερη αρχιτεκτονική φάση του μνημείου. Καταλαμβάνει τον χώρο του κεντρικού κλίτους μίας παλαιότερης τρίκλιτης βασιλικής , η οποία έχει χρονολογηθεί στο πρώτο μισό του 7ου αιώνα. Δεν αποκλείεται η αρχική φάση, που αποκαλύφθηκε γύρω από τον ναό να είναι η έδρα του ξένου αυτού Επισκόπου, και τα ερείπια του οικισμού να σχετίζονται με κάποια συνδυασμένη εγκατάσταση, που αντανακλάται στην παράδοση της μετοικεσίας ξένων, δηλ. «προσφύγων», στην περιοχή.\nΗ αρχική εκκλησία ανήκει στον τύπο της τρίκλιτης βασιλικής. Τα τρία κλίτη διαχωρίζονταν μεταξύ τους με επτάστυλη κιονοστοιχία .\nΟ ναός ανήκει στον τύπο του σταυροειδούς εγγεγραμμένου με τρούλο. Η αρχική και κύρια κατασκευαστική φάση του ναού εντοπίζεται στις αρχές του 14ου αιώνα. Ο τοιχογραφικός διάκοσμος του ναού χρονολογείται στο πρώτο μισό του 14ου αιώνα και αποτελεί έργο ενός πολύ ικανού συνεργείου, που συνδέεται με τις σύγχρονες τάσεις της παλαιολόγειας τέχνης. Ο τοιχογραφικός διάκοσμος του ναού χρονολογείται στο πρώτο μισό του 14ου αιώνα και αποτελεί έργο ενός πολύ ικανού συνεργείου, που συνδέεται με τις σύγχρονες τάσεις της παλαιολόγειας τέχνης. Μεγάλο μέρος του αποτοιχίσθηκε κατά τη δεκαετία του 1970, και εκτίθετο στη Συλλογή της Αγίας Αικατερίνης στο Ηράκλειο έως το 2011, που τα αποτοιχισμένα σπαράγματα επέστρεψαν στο Ρέθυμνο, προκειμένου να συντηρηθούν. Το εικονογραφικό πρόγραμμα περιλάμβανε σκηνές από το Χριστολογικό και το θεομητορικό κύκλο, το βίο του Αγίου Νικολάου, καθώς και μεμονωμένες μορφές όρθιων μετωπικών αγίων.\nΗ ιστορία του μνημείου , αναφέρει η κ. Πύρρου, συνδέθηκε από νωρίς με την οικογένεια Καλλέργη, η οποία κατείχε εκτεταμένα φέουδα στη δυτική Κρήτη την εποχή της Βενετοκρατίας. Το 1357 αναφέρεται η παρουσία ορθόδοξου επισκόπου στην Πατσώ, γεγονός που έχει οδηγήσει στην υπόθεση ότι ο ναός ήταν επισκοπικός. Σε διαθήκες ωστόσο του 17ου αιώνα αναφέρεται στον οικισμό η Μονή της Ευλογημένης Παναγίας της Πατσιανής.


Αρχική/ΕΛΛΑΔΑ/Κρητικό ελαιόλαδο | «Έπιασε» τα 3,40 ευρώ το κιλό – Αναταράξεις στην Ελληνική αγορά\nMedia+ Send an email 17/05/2021Τελευταία ενημέρωση: 30/03/2022\nΣτην Ελλάδα οι αυξητικές τάσεις πυροδοτήθηκαν από τις αυξήσεις στην Ισπανία αλλά και από το γεγονός ότι τα υψηλής ποιότητας λάδια, σύμφωνα και με εκτιμήσεις συνεταιριστών, ιδίως στην Ανατολική Κρήτη, έχουν ήδη πωληθεί σε σημαντικό βαθμό\nΑναταράξεις στην ελληνική αγορά, σύμφωνα με τον επιστημονικό σύμβουλο του Συνδέσμου Ελαιοκομικών Δήμων Κρήτης Νίκο Μιχελάκη, προκαλεί το τελευταίο διάστημα η εκτίναξη τιμών παραγωγού ελαιολάδου στα 3,40 ευρώ το κιλό. Και αυτές οι αυξήσεις τιμών μετά από καιρό “ήρθαν” και στην Κρήτη και, ενώ γενικεύτηκαν, κυμαίνονται σημαντικά μεταξύ των διαφόρων αγοραστών και διακινητών!\nΈτσι, σύμφωνα με το δελτίο τιμών του ΣΕΔΗΚ της 5ης/5/2021, τα υπερ-έξτρα λάδια οξύτητας 0,3 βαθμών σε αρκετές επιχειρήσεις υπερέβησαν τα 3 ευρώ το κιλό φτάνοντας στα 3,40 ευρώ στη “ΛΟΥΒΡΟΣ Ο.Ε.” στην Κέρκυρα και στον Α.Σ. Αχλαδίων στη Σητεία, ενώ σε κάποιες άλλες για λάδια ίδιας ποιότητας “κρατούνται” τα 2,70 ευρώ/κιλό.\nΣτην Ισπανία αξιοσημείωτες και περίεργες είναι οι αυξήσεις των τιμών των λαδιών δεύτερης κατηγορίας, όπως κοινών παρθένων. Οι τιμές των υπερ-έξτρα, που ήταν ήδη υψηλές, εξακολουθούν να διατηρούνται υψηλοτέρα στα 3,82 ευρώ/κιλό. Στην Ιταλία οι τιμές των έξτρα έφτασαν στα 4,90 ευρώ/kg οι μέγιστες, στα 4,55 ευρώ/kg οι ελάχιστες και στα 4,65 ευρώ/kg η μέση της χώρας, επιβεβαιώνοντας για άλλη μια φορά την ακατανόητη διαφορά προς τα κάτω των ίδιας ποιότητας λαδιών της Ελλάδας.\nΣύμφωνα, πάντα, με τον Νίκο Μιχελάκη, οι αυξήσεις τιμών που άρχισαν από την Ισπανία και γρήγορα επεκτάθηκαν και στην Ελλάδα και στην Τυνησία σχετίζονται κυρίως με την παραγωγή της Ισπανίας αλλά και της Ελλάδας. Στην Ισπανία, οι αυξήσεις πυροδοτήθηκαν από την επίσημη ανακοίνωση για μειωμένη κατά 300 χιλιάδες τόνους παραγωγή της περασμένης χρονιάς, αλλά και από τις προβλέψεις για όχι καλή εσοδεία της ερχόμενης, εξαιτίας της ξηρασίας. Θετικά όμως φαίνεται πως συνέβαλε και η αναστολή των δασμών κατά 25% που είχαν επιβάλει οι ΗΠΑ. Στην Ελλάδα οι αυξητικές τάσεις πυροδοτήθηκαν από τις αυξήσεις στην Ισπανία αλλά και από το γεγονός ότι τα υψηλής ποιότητας λάδια, σύμφωνα και με εκτιμήσεις συνεταιριστών, ιδίως στην Ανατολική Κρήτη, έχουν ήδη πωληθεί σε σημαντικό βαθμό.\nΟι εξελίξεις με τις τιμές προκάλεσαν ποικίλες αντιδράσεις στην αγορά μεταξύ των εμπλεκόμενων στην παραγωγή και τη διακίνηση του ελαιολάδου.\nΟ Νίκος Μιχελάκης γράφει ότι «στην πλευρά των παραγωγών οι αυξήσεις προκάλεσαν οπωσδήποτε αισιοδοξία, όχι όμως σε όλους. Ικανοποιημένοι φαίνονται να είναι όσοι έχουν λάδια ακόμα “άκοπα”, ενώ απογοητευμένοι δείχνουν εκείνοι που, επηρεασμένοι από ιδιοτελείς συστάσεις διαφόρων διακινητών, αναγκάστηκαν να πουλήσουν σε τιμές κάτω του κόστους. Στην πλευρά της διακίνησης και εμπορίας οι αυξήσεις έγιναν δεκτές με ποικίλες αντιδράσεις και ανήσυχες διορθωτικές κινήσεις. Οι διακινητές που είχαν “κόψει” (πληρώσει) στους παραγωγούς λάδια με χαμηλές τιμές και τα έχουν αδιάθετα οπωσδήποτε είναι κερδισμένοι. Αντίθετα όσοι έχουν πωλήσει λάδια παραγωγών “άκοπα” (χωρίς να τα έχουν πληρώσει) βρίσκονται σε αδιέξοδο γιατί, είτε θα υποχρεωθούν να τα πληρώσουν σε τιμές υψηλότερες από εκείνες που πούλησαν, ή να εφεύρουν διάφορες αιτιολογίες που δύσκολα θα πείσουν τους παραγωγούς!».\n«Ίσως εδώ πρέπει να υπενθυμίσουμε αυτά που κατά καιρούς αναφέραμε ότι, «όσοι δεν έχουν ανάγκη, δεν πρέπει να πουλούν σε τιμές κάτω των 3 ευρώ/κιλό, και ότι οι προσφορές διακινητών στα ελαιοτριβεία λειτουργούν ως μειοδοτικοί διαγωνισμοί στους οποίους ενδίδουν οι πλέον αδύναμοι οικονομικά παραγωγοί και οδηγούν τις τιμές γενικά προς τα κάτω. Η ορθή πρακτική διάθεσης του ελαιολάδου των ελαιοπαραγωγών, επισημαίναμε, πρέπει να είναι οι πλειοδοτικοί διαγωνισμοί που διενεργούνται από ορισμένους Συνεταιρισμούς όπως της Ζάκρου, της Κριτσάς, της Εμπάρου, του Θραψανού κ.ά.\nΚαι μην ξεχνάμε ότι το πρώτο βήμα για τις τωρινές αυξήσεις έγινε με τον διαγωνισμό του Α.Σ. Ζάκρου για λάδι οξύτητας 0,38 βαθμών, που έγινε στις 13 Απρίλιου 2021 και έτυχε 3,13 ευρώ/κιλό», καταλήγει ο Νίκος Μιχελάκης.\nΔιαγωνισμός από τον Α.Σ. Εμπάρου\nΣτο μεταξύ, ο Αγροτικός Συνεταιρισμός Εμπάρου, συνεχίζοντας την ορθή πρακτική της διάθεσης του ελαιολάδου του με διαγωνισμούς, προχωρεί στη διάθεση 50-80 τόνων έξτρα παρθένου ελαιολάδου εσοδείας 2020-2021 οξύτητας 0,20%, με δημοπρασία, και αναζητά υποβολή προσφορών μέχρι αύριο Τετάρτη 12 Μαΐου και ώρα 12 το μεσημέρι.\nΑνομοιομορφία στην εξέλιξη της άνθισης\nΣτο μεταξύ, στην Κρήτη, λόγω του ζεστού καιρού, σύμφωνα με χθεσινό δελτίο γεωργικών συμβουλών, παρατηρείται κρόκιασμα των ανθέων και έναρξη της άνθισης στην ποικιλία κορωνέικη. Ο ζεστός καιρός έχει επισπεύσει το άνοιγμα των ανθέων, με αποτέλεσμα να παρατηρείται ανομοιομορφία στην εξέλιξη της άνθισης ακόμα και στο ίδιο ελαιόδεντρο.\nΣε ό,τι αφορά τα έντομα που προσβάλλουν την ελιά, το Περιφερειακό Κέντρο Προστασίας Φυτών αναφέρει ότι στις όψιμες περιοχές ξεκίνησε η πτήση των ακμαίων της ανθόβιας γενιάς μέσα στο πρώτο δεκαήμερο του Απριλίου. Τα θηλυκά γεννούν τα αβγά τους στα κλειστά άνθη και οι προνύμφες τρέφονται σε αυτά.\n– Στους ελαιώνες βιολογικής καλλιέργειας, ανεξαρτήτως μεγέθους ανθοφορίας, συστήνεται επέμβαση όταν έχουν ανοίξει έως και 25% των ανθέων και επανάληψη μετά από 7 ημέρες. Στη βιολογική γεωργία το έντομο αντιμετωπίζεται κατά κανόνα στη γενιά αυτή με σκευάσματα του βακίλου της Θουριγγίας (Bacillusthuringiensis), με σκοπό να μειωθεί ο πληθυσμός στην καρπόβια γενιά.\n– Στους ελαιώνες συμβατικής καλλιέργειας, που έχουν μικρή ανθοφορία (μικρότερη του 50% της κανονικής), συστήνεται επέμβαση στην έναρξη της άνθισης. Ελαιώνες με ικανοποιητική ανθοφορία δε χρειάζονται καμία επέμβαση καθώς ποσοστό 5% των ανθέων αρκεί για μια ικανοποιητική καρπόδεση. Στην περίοδο της άνθισης προτείνεται η χρήση σκευασμάτων του βακίλου ή άλλου εκλεκτικού εγκεκριμένου σκευάσματος για την προστασία των φυσικών εχθρών και των ωφέλιμων εντόμων (μέλισσες, επικονιαστές, παράσιτα, αρπακτικά).\nΣε ό,τι αφορά τη Μαργαρόνια (Palpitaunionalis) το Περιφερειακό Κέντρο Προστασίας Φυτών αναφέρει τις εξής οδηγίες: «Οι προνύμφες της ανοιξιάτικης γενιάς καταστρέφουν με φαγώματα τη νέα τρυφερή βλάστηση.\nΣτις όψιμες περιοχές συστήνεται άμεσα επέμβαση στα νεαρά δεντρύλλια σε φυτώρια ή σε νεοσύστατους ελαιώνες και σε δέντρα αυστηρά κλαδεμένα. Οι προνύμφες του εντόμου καταστρέφουν φύλλα και ακραίους οφθαλμούς, προκαλώντας την ανάπτυξη ανεπιθύμητων πλάγιων βλαστών ή την καταστροφή των εμβολίων. Η νέα βλάστηση πρέπει να προστατεύεται και τα δέντρα να ελέγχονται για προσβολές. Τα παραγωγικά ελαιόδεντρα συνήθως δεν έχουν αξιόλογες προσβολές».\nΚι ενώ συμβαίνουν όλα αυτά, ο Νίκος Μιχελάκης κάνει λόγο για ακατανόητη άρνηση του ΕΛΓΑ να καλύψει τις ζημιές στην άνθιση από τον ισχύοντα κανονισμό του, παρά τα αλλεπάλληλα υπομνήματα του ΣΕΔΗΚ και άλλων φορέων.\nΣτο μεταξύ, με βάση όσα γράφει ο Νίκος Μιχελάκης, η γενική εικόνα της φετινής ανθοφορίας στην Κρήτη δεν επιτρέπει αισιοδοξία για πλούσια παραγωγή.\nΜε βάση όλες αυτές τις πιθανές εξελίξεις, οι παραγωγοί θα πρέπει να βρίσκονται σε ετοιμότητα. Αν, όπως δείχνει, συνεχίζεται η ανομβρία, όσοι μπορούν θα πρέπει να αρδεύσουν τις ελιές. Μια άρδευση ενισχύει την αντοχή της ανθοφορίας στους καύσωνες, αλλά και την καλύτερη εξέλιξη της καρπόδεσης. Όμως αυτό προϋποθέτει ετοιμότητα και στα αρδευτικά συγκροτήματα!\nΠαράλληλα, ο ήπιος και ζεστός χειμώνας αλλά και οι ασυγκόμιστες ελιές αποτελούν συνθήκες ευνοϊκές για πρώιμη εμφάνιση του δάκου, ενώ παράλληλα η πρώιμη άνθιση, όπου υπήρξε, θα προσφέρει καρπούς έτοιμους για δακοπροσβολές πολύ νωρίτερα φέτος.\nΕπομένως η εφαρμογή των πρώτων ψεκασμών εκτιμάται ότι φέτος μπορεί να χρειαστεί νωρίτερα από άλλες χρονιές και άρα φάρμακα, μέσα και προσωπικό πρέπει να είναι διαθέσιμα στις υπηρεσίες από τα μέσα Μαΐου.


Ανδριώτη ανώνυμου δημώδες ποίημα: "Αιολειάδα στο Φραγκάκι" - Ο Περίγυρος της Κινηματογραφικής Λέσχης Άνδρου\nΑΙΟΛEΙΑΔΑ ΣΤΟ ΦΡΑΓΚΑΚΙ\nστης Άνδρου την ατζέντα,\nμια θλιβερή κουβέντα.\nΤο Φραγκάκι έγινε\nτης Έριδος το μήλο,\nεκεί που κάποτε έχτιζαν\nκάποιοι με τόσο ζήλο.\nΉρθαν οι επενδύτες\nμύλους για να φυτέψουν,\nμα θέλουν οι “ακτιβιστές”\nνα μην το καταστρέψουν.\nΌμως οι επενδύτες,\nπάνε για την κονόμα\nκι οι “ακτιβιστές” πασχίζουνε\nγι’ αυτό το άγιο χώμα.\nΦιρμάνι έβγαλε λοιπόν\nο Γιώργος ο Γιαννίκος, το διάβασε και έφριξε\nο Αυγουστής ο Νίκος.\n[- “Σιγά μωρέ πως κάνετε\nγια τα παλιοντουβάρια;\nαφήστε να δουλέψουνε\nμπουλντόζες και νταμάρια”.\nΓιατί σας νοιάζουν τα νερά\nκαι πού θα πάει το χώμα,\nεδώ μιλάμε για λεφτά\nκαι για χοντρή κονόμα”.\nΘ’ αυξηθεί ο τουρισμός\nξένοι πολλοί θα έρθουν,\nπου θα γυρεύουν τα θεριά\nνα τ’ αγναντεύουν”.\nΤριγύρω τα οικόπεδα\nλεφτά πολλά θ’ αξίζουν,\nαφού θα καμαρώνουνε\nτους μύλους που γυρίζουν.\nΚαι των φτερών το θρόισμα\nγλυκό σαν μελωδία,\nθ’ ανέβει η αξία.\nΤον γραφικό πιστεύετε\nκάλλιο ν’ αποβλακώνεστε\nεμπρός απ’ την τιβί.\nΗ μήπως συνερίζεστε\nτην Όλγα Καραγιάννη,\nπου απ’ όλη την υφήλιο\nτους πάει για σεργιάνι;\nΚι αν του ΣΕΔΑ πρόεδρε\nέχεις άλλη γνώμη,\nφάε κι εσύ μια μήνυση\nκαι ζήτα μου συγγνώμη.\nΕμείς λοιπόν θα σώσουμε\nόλο τον πλανήτη!]\nΚι η Άνδρος καταστρέφεται\nχωρίς ν’ ανοίξει μύτη…\nΣ’ αυτό, πολύ βοήθησε\nο Γιάννης Αντωνέλλος,\nγια το χωριό του\nσκέφτηκε το μηνιαίο τέλος.\nΜαζί μ’ αυτούς πορεύτηκε\nο “κύριος” Έν Άνδρω,\nκαι όποιος είναι αντίθετος\nτον βάζουνε σε κάδρο.\nΙούδες πάντα υπάρχουνε\nκι αργύρια τριάντα\nέτσι οι ενδοιασμοί\nπηγαίνουνε στη μπάντα.\nΈτσι, κανείς μας δε μιλά.\nΦοβάται τη μαφία.\nΌσο για τ’ αποτέλεσμα,\nθα δείξει η ιστορία.\nΤώρα, όσον αφορά\nστον Δήμαρχο Λοτσάρη,\nΑν ήξερε τι έκανε,\nαντί να έχει πόζα,\nμονάχος θα σταμάταγε\nΤώρα όσο για εσάς\nπου πάντα φταιν’ οι άλλοι,\nγια του νησιού το χάλι.\nκαι ψάξετε τον φταίχτη,\nεύκολα καμαρώστε τον\nεμπρός απ’ τον καθρέφτη.\n30/11/2020 στις 5:13 μμ\nΤΕΛΕΙΟ ΚΑΙ ΜΠΡΑΒΟ ΣΟΥ ΑΝΩΝΥΜΕ – ΚΑΙ ΓΙΑ ΤΗ ΣΥΝΕΧΕΙΑ ¨¨¨¨¨¨Σ ΑΥΤΟ ΤΟ ΣΠΙΤΙ ΠΟΥ ‘ΡΘΑΜΕ ΠΕΤΡΑ ΝΑ ΜΗΝ ΡΑΓΙΣΕΙ ΚΑΙ Ο ΝΟΙΚΟΚΥΡΗΣ ΤΟΥ ΣΠΙΤΙΟΥ ΧΡΟΝΙΑ ΠΟΛΛΑ ΝΑ ΖΗΣΕΙ !!!!! ΑΥΤΗ ΕΙΝΑΙ Η ΕΥΡΩΠΗ ΟΠΩΣ ΞΑΝΑΕΓΡΑΨΑ ΤΑ ΠΑΙΔΙΑ ΤΩΝ ΓΟΤΘΩΝ ΤΩΝ ΒΑΝΔΑΛΩΝ ΤΩΝ ΟΥΝΝΩΝ ΚΑΙ ΕΜΕΙΣ ΟΙ ΜΟΙΡΑΙΟΙ ΞΕΝΟΜΑΝΕΙΣ ΚΑΙ ΕΝΔΟΤΙΚΟΙ ΑΝΤΑΜΑ – ΑΠΛΑ ΚΑΤΑΝΤΙΑ ΚΑΙ ΝΤΡΟΠΗ .-\n30/11/2020 στις 9:06 μμ\nΚαλή η δημώδης ποίηση και οι ποιητές εκ του προχείρου, αρκεί να έλειπαν οι χυδαιότητες και οι υπαινιγμοί για Ιούδες και τριάντα αργύρια, ανωνύμων εις βάρος επωνύμων που εχουν το θάρρος να διατυπώνουν την όποια γνώμη τους.\nΟ/Η Αλέξανδρος Κώστης λέει:\n01/12/2020 στις 1:08 πμ\nΚύριε ΓΓ (το ΓΓ είναι επώνυμο ή ανώνυμο ή κάτι στη μέση δε καταλαβαίνω)… άλλοι επώνυμοι που διατυπώνουν την άποψη τους με θάρρος και άκρες, μετά κόπου δε λέω, τα κονομάνε, και άλλοι επώνυμοι που διατυπώνουν την άποψη τους με θάρρος και χωρίς άκρες, μετα κόπου τα ακουμπάνε.\nΚάθε κατεργάρης στο πάγκο του λοιπόν κύριε… ΓΓ?\n01/12/2020 στις 11:34 πμ\nΑγαπητέ Βαγγέλη, πολύ καλός ο σύγχρονος Αριστοφάνης. Νομίζω ότι σκιαγραφεί σε μεγάλο βαθμο το πώς είναι έως σήμερα τα πραγματα. Καλό θα είναι για τους κυρίους που αναφέρονται και ενοχλούνται να μάθουν ότι όταν κάνεις μπερδεύεται με τα πούρα τον τρώνε οι κότες. Δηλαδή όταν θέλει κανείς να πάρει μέρος στα κοινά η σάτιρα ειναι φυσικο επακόλουθο. Η ελευθερία του λόγου και της έκφρασης καθώς και ο δημόσιος διάλογος είναι δημοκρατικά στοιχεία που γεννήθηκαν στην Ελλάδα (ισηγορία, παρρησία). Είναι διαχρονικά στοιχεία κοινώς αποδεκτά. Είναι στοιχεία δίχως τα οποία δεν μπορούμε καν να φανταστούμε τις ζωές μας.Η Αθηναϊκή δημοκρατία θεωρείται ότι αναπτύχθηκε σε υγιειεστερη μορφή λόγω της κοινωνικής σαύρας της θεατρικής κωμωδίας του παππού Αριστοφάνη.\nΕύγε για τον άγνωστο\nΓνωση για τους θιγμένους.


Being | Κάνεις γυμναστική και δεν βλέπεις διαφορά; Ξεκίνα τώρα να δουλεύεις έξυπνα!\nΚάνεις γυμναστική και δεν βλέπεις διαφορά; Ξεκίνα τώρα να δουλεύεις έξυπνα!\n39 Posted by Being - November 14, 2020 - Motivation, Workout\nΑφιερώνεις χρόνο για την άσκηση σου αλλά δεν σε ικανοποιεί το αποτέλεσμα; Ίσως βλέπεις κάποια αλλαγή στο σώμα σου αλλά μπορεί να μην είναι αυτή που θέλεις; Επειδή όταν κοπιάζουμε, είναι δύσκολο να μην δούμε αποτέλεσμα, ας δούμε ποιες είναι οι περιπτώσεις που ενδέχεται να μην σου αποδίδει τόσο η προπόνηση που ακολουθείς.\nΚαταρχάς ας ξεκινήσουμε σημειώνοντας πως πρέπει να δουλεύεις έξυπνα, ακόμα κι αν αυτό προϋποθέτει να δυσκολευτείς λίγο.\nΠόση προσοχή δίνεις σε αυτό που κάνεις;\nΠολλές φορές κουραζόμαστε αλλά χωρίς να είμαστε επικεντρωμένοι σε αυτό που κάνουμε. Έχοντας το μυαλό μας αλλού, χάνουμε – εκτός από ενέργεια- μεγάλο μέρος του οφέλους της άσκησης. Μερικές φορές, το κλειδί για μια επιτυχημένη πορεία είναι να δίνουμε το 100% της προσοχής μας σε αυτό που κάνουμε. Ό, τι κι αν είναι αυτό. Όταν είσαι αφηρημένος, ακόμα και όταν είσαι εν ώρα εργασίας, κάτι μπορεί να πάει λάθος. Έτσι και στην άσκηση. Πρέπει να είσαι συγκεντρωμένος ώστε να έχεις σωστή τεχνική, να αναπνέεις σωστά και δουλεύει το «σύστημα» άριστα.\n2. Πόσο σκληρά γυμνάζεσαι;\nΑξιοποιείς πάντα τις δυνατότητές σου; Έχεις σκεφτεί ποτέ πόση αντοχή έχεις, σε σχέση με αυτή που νομίζεις πως έχεις, όταν αισθάνεσαι ότι δεν θέλεις να συνεχίσεις; Προσπάθησε να δώσεις λίγο περισσότερη από την ενέργεια που έχεις και θα δεις ότι έχεις περισσότερες δυνατότητες από αυτές που νομίζεις. Όταν σου λέει ο γυμναστής σου «συνέχισε», μην τα παρατάς. Προφανώς, γνωρίζει ότι έχεις λίγο ακόμα να δώσεις και θα το κάνεις για σένα. Για την βελτίωση σου και το αποτέλεσμα που ονειρεύεσαι. Πχ. Αν συνήθισες να σηκώνεις κάποια συγκεκριμένα βάρη και οτιδήποτε περισσότερο σου φαίνεται πολύ, δεν έχεις παρά να δοκιμάσεις. Δεν χρειάζεται να κάνεις όσες επαναλήψεις έχεις συνηθίσει. Τώρα θα κάνεις λιγότερες αλλά θα δουλέψεις πιο σκληρά για να εξελίξεις την απόδοση σου.\n3. Μάθε να ρωτάς το οτιδήποτε\nΕσένα το μόνο που σε νοιάζει είναι να βελτιωθείς. Μην περιφέρεσαι κάνοντας μόνο ό, τι νομίζεις. Έχει σημασία να έχεις πρόγραμμα. Να έχεις πρόγραμμα ακόμα και όταν τρέχεις. Πρόγραμμα για τον χρόνο, την απόσταση, τις ασκήσεις και τις επαναλήψεις τους για κάθε σου προπόνηση. Το να κάνεις πάντα το ίδιο ή να μένεις στον διάδρομο για συγκεκριμένο χρόνο και ταχύτητα, το πιθανότερο είναι να διακρίνεις μια στασιμότητα.\nΣτην επόμενη σου προπόνηση, γίνε πιο δυνατός. Σκέψου ότι σήμερα μπορείς να προσθέσεις περισσότερη ταχύτητα και να δυσκολέψεις λίγο τις ασκήσεις σου. Όλα βρίσκονται στην διάθεση και στην θέληση μας. Γι αυτό, πάρε ενέργεια από την σκέψη σου για αρχή και πες: «Σήμερα μπορώ και θα είμαι πιο δυνατός».\n5. Έχεις σκεφτεί ότι πρέπει να δώσεις χρόνο στον εαυτό σου;\nΔεν μπορείς να κάνεις 1.000 κάμψεις αν η φυσική σου κατάσταση δεν σου το επιτρέπει. Μπορείς όμως να δουλέψεις τις κάμψεις προσθέτοντας λίγες ακόμα κάθε φορά. Μην ξεχνάς πως δεν υπάρχει καμία μαγική άσκηση που να σε μεταμορφώνει μέσα σε μια ημέρα. Η επιμονή και η σκληρή δουλειά είναι αυτή που μέρα με την ημέρα θα σε κάνει καλύτερο, πιο δυνατό, με περισσότερες δυνατότητες, άρα και πιο αποτελεσματικό.\n6. Μήπως ανταμείβεις τον εαυτό σου με πάρα πολύ φαγητό;\nΌλοι έχουμε αισθανθεί την ανάγκη να φάμε ό, τι μας αρέσει, προκειμένου να ικανοποιήσουμε τον εαυτό μας μετά από ένα σκληρό workout. Μπορεί όντως να έχεις κερδίσει το δικαίωμα να ανεφοδιάσεις το σώμα σου αλλά πρέπει συγχρόνως να σκέφτεσαι κάτι πιο σημαντικό. Έχεις εργαστεί τόσο σκληρά για να πετύχεις ένα υψηλότερο επίπεδο φυσικής κατάστασης, να χάσεις βάρος, να αισθανθείς καλά για τον εαυτό σου. Μην το σαμποτάρεις δίνοντας του ένα «κακό» γεύμα μόνο και μόνο για να νιώσεις καλύτερα. Το πιθανότερο είναι να το μετανιώσεις, όταν νιώσεις την δυσφορία του φουσκώματος. Άλλωστε, μπορείς να χορτάσεις κάνοντας μια πιο υγιεινή επιλογή.\n« Previous Post#giveaway Κέρδισε το πιο λαμπερό XMAS Calendar με 24 καλλυντικά προϊόντα σε κανονική συσκευασία Next Post »Κι όμως μπορείς να χάσεις κιλά περπατώντας! Δες ποιος είναι ο σωστός τρόπος!


Θεραπεία με λέιζερ στα μάτια - The Doctors\nΠρόβλημα όρασης - Διαθλαστικές Ανωμαλίες\nΘεραπεία με λέιζερ στα μάτια\nΈχετε προβλήματα όρασης;\nΚατά τη φυσιολογική όραση (εμμετρωπία),το φως από ένα μακρινό αντικείμενο εστιάζεται στον αμφιβληστροειδή. Καθώς το αντικείμενο έρχεται πιο κοντά, η ισχύς του φακού αυξάνεται μέσω της αλλαγής του σχήματός του, που γίνεται πιο κυρτό.\nΔιαθλαστικές ανωμαλίες παρουσιάζονται όταν το οπτικό σύστημα αποτυγχάνει να εστιάσει το είδωλο ενός πράγματος επάνω στον αμφιβληστροειδή. Και τα τρία στοιχεία του οπτικού συστήματος, ο κερατοειδής (το ισχυρότερο), ο φακός και το μήκος του βολβού, υφίστανται μεταβολές καθώς ο οφθαλμός αναπτύσσεται στη διάρκεια της παιδικής ηλικίας.\nΠοια είναι τα συχνότερα προβλήματα όρασης;\nΑμετρωπία σημαίνει έλλειψη εμμετρωπίας. Περιλαμβάνει την υπερμετρωπία, τη μυωπία, τον αστιγματισμό και την πρεσβυωπία, η οποία ωστόσο δεν οφείλεται σε διαθλαστικές ανωμαλίες, αλλά στην αδυναμία προσαρμοστικότητας του φυσικού φακού.\nΣτην υπερμετρωπία, η διαθλαστική ισχύς του ματιού είναι ανεπαρκής, με αποτέλεσμα οι φωτεινές ακτίνες από μακρινά αντικείμενα να εστιάζονται πίσω από τον αμφιβληστροειδή. Κυρίως επηρεάζεται η κοντινή όραση. Η ανωμαλία διορθώνεται με πρόσθετο κυρτό φακό.\nΣτη μυωπία, τα απομακρυσμένα αντικείμενα εστιάζονται μπροστά από τον αμφιβληστροειδή. Συνήθως το πρόβλημα οφείλεται στην επιμήκυνση του οφθαλμού ή στην αύξηση της καμπυλότητας του κερατοειδούς και σπανιότερα σε κατασκευαστικά προβλήματα του κρυσταλλοειδούς φακού. Τη συγκεκριμένη διαθλαστική ανωμαλία εμφανίζει σχεδόν το 50% των ανθρώπων σε παραγωγική ηλικία παγκοσμίως. Με τη μυωπία η μακρινή όραση είναι ιδιαίτερα δυσχερής. Το πρόβλημα διορθώνεται με κοίλο φακό.\nΣτον αστιγματισμό, η ισχύς των διαθλαστικών μέσων ποικίλλει στους διάφορους μεσημβρινούς του κερατοειδούς. Όταν η καμπυλότητα του κερατοειδούς δεν είναι ομοιόμορφη, τότε η εστίαση ενός αντικειμένου δεν είναι δυνατόν να βρίσκεται ολόκληρη επάνω στον αμφιβληστροειδή. Η πρεσβυωπία αποτελεί μια δυσλειτουργία προσαρμογής της εστίασης του φακού σε κοντινούς στόχους. Εμφανίζεται στη μέση ηλικία, αφορά όλους τους ανθρώπους άνω των 40-45 ετών, σχετίζεται με την προοδευτική μείωση της κοντινής όρασης και οφείλεται σε αλλαγές και φθορά του κρυσταλλοειδούς φακού.\nΛόγω της αδυναμίας να επιτευχθεί βέλτιστη οπτική οξύτητα και άνεση στη χρήση γυαλιών ή φακών επαφής, το laser κερδίζει διαρκώς έδαφος.\nΟι χειρουργικές τεχνικές διόρθωσης της αμετρωπίας έχουν αντικατασταθεί σήμερα από τα σύγχρονα Femto Laser νέας γενιάς.\nΤεχνικές όπως η ακτινωτή κερατοτομή μεταβάλλουν την καμπυλότητα του κερατοειδούς, αλλά χρησιμοποιούνται πλέον σπανίως στην απλή αμετρωπία. Κατέχουν εντούτοις κάποιον ρόλο στη διόρθωση των υψηλότερων επιπέδων αστιγματισμού, π.χ. έπειτα από μεταμόσχευση κερατοειδούς ή σε επέμβαση καταρράκτη.\nΕνημερωθείτε αναλυτικά σχετικά με όλα τα διαθλαστικά προβλήματα όρασης και τη θεραπεία τους από τον Εξειδικευμένο Χειρουργό Οφθαλμίατρο του The Doctors.\nΤα προβλήματα όρασης & η θεραπεία τους. Μυωπία, αστιγματισμός, πρεσβυωπία, υπερμετρωπία. Laser νέας γενιάς εγγυώνται μόνιμα & εντυπωσιακά αποτελέσματα\nΔημοσίευση: Παρασκευή, 17 Ιουλίου 2015\nδιαθλαστικές ανωμαλίες όρασης, διαθλαστικά προβλήματα όρασης, προβλήματα όρασης, μυωπία, μυωπία λέιζερ, πρεσβυωπία λέιζερ, υπερμεττωπία λέιζερ, λέιζερ στα μάτια


Αναβρασμός και πάλι στα Ιεροσόλυμα για τα περιουσιακά - Κιβωτός της Ορθοδοξίας\nΤι αποφάσισε ισραηλινό δικαστήριο για τις πωλήσεις ακινήτων που "έριξαν" τον Πατριάρχη Ειρηναίο\nΑναβρασμός και πάλι στα Ιεροσόλυμα για τα περιουσιακά\nΠαρασκευή, 25 Αυγούστου 2017, 20:29\nΑναστάτωση επικρατεί για μια ακόμη φορά στο Πατριαρχείο Ιεροσολύμων σχετικά με τη διαχείριση της περιουσίας του. Δώδεκα χρόνια μετά την απομάκρυνση από τον πατριαρχικό θρόνο του Πατριάρχη Ειρηναίου, τον Μάιο του 2005, με την κατηγορία ότι προχώρησε σε παράνομες πωλήσεις ακινήτων, το θέμα των εκτάσεων απασχολεί ξανά τους Αγίους Τόπους. Όπως τότε, έτσι και τώρα ο νέος Πατριάρχης κ. Θεόφιλος αντιμετωπίζει τις ίδιες κατηγορίες σε μια στιγμή μάλιστα που ισραηλινό δικαστήριο απεφάνθη ότι οι πωλήσεις ακινήτων από το Πατριαρχείο επί Ειρηναίου ήταν νόμιμες!\nΤους τελευταίους μήνες σε εφημερίδες του Ισραήλ δημοσιεύονται δεκάδες άρθρα για «περίεργες πωλήσεις» εκτάσεων, προκαλώντας εντάσεις μεταξύ του Πατριαρχείου, των Παλαιστινίων, των Ιορδανών και φυσικά των Ισραηλινών.\nΌποιες και αν είναι οι εξελίξεις, το βέβαιο είναι ότι το Πατριαρχείο Ιεροσολύμων είναι ιδιοκτήτης μεγάλων εκτάσεων, πολλές από τις οποίες έχουν ενοικιαστεί για δεκάδες χρόνια, άλλες έχουν καταπατηθεί ενώ άλλες αμφισβητούνται. Όλο αυτό το καθεστώς και παλαιότερα αλλά και τώρα κάθε φορά που μπαίνει ζήτημα αξιοποίησής τους προκαλεί αντιδράσεις στους υπεύθυνους διαχειριστές, οι οποίοι αντιμετωπίζουν ένα τεράστιο δίλημμα: πώληση ή ενοίκιο; Κάποιοι εκτιμούν ότι προκειμένου να εξοικονομήσουν χρήματα θα πρέπει να πουλήσουν, αλλά σε αυτή την περίπτωση δεν μπορούν να αγνοήσουν τις εντάσεις μεταξύ Ισραηλινών και Παλαιστινίων, αλλά και το ιδιότυπο καθεστώς διοίκησης των Αγίων Τόπων.\nΣήμερα αυτό ακριβώς το καθεστώς απασχολεί και πάλι την τοπική Εκκλησία. Η οικονομική ισραηλινή εφημερίδα «Calcalist» σε άρθρο της ανέφερε ότι «το Ελληνορθόδοξο Πατριαρχείο Ιεροσολύμων πούλησε πέρυσι περισσότερα από 200 οικόπεδα στις συνοικίες Talbiya και Nayot σε μυστηριώδη επενδυτικό όμιλο. Οι κάτοικοι των παραπάνω συνοικιών, των οποίων τα ακίνητα υπάγονται σε καθεστώς υπεκμίσθωσης που λήγει σε 30 χρόνια, ανησυχούν ότι οι επιχειρηματίες θα ζητήσουν υψηλά ποσά για την ανανέωση της υπεκμίσθωσης».\nΤο άρθρο στηρίζεται σε αίτηση που κατατέθηκε από το Ελληνορθόδοξο Πατριαρχείο στο Περιφερειακό Δικαστήριο Ιεροσολύμων για τη χορήγηση πιστοποιητικού από τον Δήμο Ιεροσολύμων μη οφειλής για τα 500 στρέμματα που κατέχει στις συνοικίες των Ιεροσολύμων Talbiya και Nayot. Στην αίτηση, σύμφωνα πάντα με το δημοσίευμα, αποκαλύπτεται ότι το Πατριαρχείο Ιεροσολύμων πούλησε τον Αύγουστο του 2016 έκταση 500 στρεμμάτων σε «μυστηριώδη επενδυτικό όμιλο» με την επωνυμία Nayot Komemiyut Investments, με επικεφαλής τον δικηγόρο Noam Ben David. Στην αίτηση του Πατριαρχείου επισυνάπτεται έγγραφο που απαριθμεί τα 200 οικόπεδα των παραπάνω συνοικιών και κατατέθηκε στο δικαστήριο, επειδή ο δήμος καθυστέρησε να χορηγήσει τη βεβαίωση που απαιτείται για την ολοκλήρωση της διαδικασίας μεταβίβασης των ακινήτων. Όπως επισημαίνεται, είναι η πρώτη φορά που το Πατριαρχείο Ιεροσολύμων πουλάει οικόπεδα στα Ιεροσόλυμα, καθόσον η μέχρι τώρα εφαρμοζόμενη πολιτική εκμετάλλευσης της τεράστιας περιουσίας του ήταν η ενοικίαση για 49 ή 99 χρόνια. Σύμφωνα με την εφημερίδα, είναι «πολύ θολό έως και ύποπτο» το γεγονός ότι στην αίτηση που κατέθεσε το Πατριαρχείο δεν σημειώνεται το ποσό που έλαβε για την εν λόγω συναλλαγή.\nΓια την ιστορία θα πρέπει να αναφερθεί ότι το Πατριαρχείο Ιεροσολύμων έχει τον έλεγχο των συγκεκριμένων οικοπέδων από τις αρχές του 19ου αιώνα. Την περίοδο εκείνη χρησίμευαν για καλλιέργειες και αποτελούσαν πηγή εισοδήματος. Όταν όμως η πόλη διευρύνθηκε, το Πατριαρχείο αντελήφθη ότι η αξία των οικοπέδων για οικιστική χρήση θα ήταν υψηλότερη από ό,τι για γεωργική. Έτσι, κατά το διάστημα 1950-1952 υπέγραψε με το JNF (Jewish National Fund) τρία συμβόλαια εκμίσθωσης για εκατό χρόνια. Στο Ισραήλ το JNF είναι κρατικός φορέας που ασχολείται με τη διαχείριση της ακίνητης περιουσίας, καθόσον εκεί ισχύει το αγγλοσαξονικό σύστημα και η ακίνητη περιουσία ενοικιάζεται και σπάνια πωλείται. Οι συμφωνίες της εκμίσθωσης ήταν για τρία διαφορετικά συγκροτήματα, πάνω στα οποία χτίστηκαν οι συνοικίες Talbiya και Nayot, καθώς επίσης και τμήμα του Μουσείου του Ισραήλ, περιοχές-φιλέτα σήμερα στην Ιερουσαλήμ. Το JNF εκμίσθωσε τα οικόπεδα από το Πατριαρχείο με συμβόλαιο για εκατό χρόνια, το οποίο αναμένεται να λήξει το 2050-2052, και στη συνέχεια τα υπεκμίσθωσε στις 1.500 οικογένειες που κατοικούν εκεί. Σύμφωνα με το δημοσίευμα, οι κάτοικοι αυτών των συνοικιών εδώ και δεκαετίες πίστευαν ότι το JNF θα ανανέωνε τη συμφωνία εκμίσθωσης με το Πατριαρχείο, όπως ισχύει για τους περισσότερους ιδιοκτήτες ακινήτων στο Ισραήλ, που υπεκμισθώνουν κρατικά οικόπεδα με συμβόλαια που ανανεώνονται αυτόματα.\nΩστόσο, όπως προκύπτει από τις δικαστικές αποφάσεις των τελευταίων ετών, με τη λήξη του συμβολαίου εκμίσθωσης οι ιδιοκτήτες των οικοπέδων θα μπορούν να βγάλουν τους κατοίκους από τα σπίτια τους. Στο δημοσίευμα αναφέρεται ότι, σε ερώτηση για το συγκεκριμένο θέμα, το Πατριαρχείο Ιεροσολύμων απάντησε ότι επιβεβαιώνει την πραγματοποίηση της συναλλαγής, προσθέτοντας ότι «μία από τις αιτίες για τις οποίες πραγματοποιήθηκε η συναλλαγή με ιδιωτικούς παράγοντες είναι η αμελής συμπεριφορά του JNF και των δικηγόρων που το εκπροσωπούσαν». Το θέμα έχει λάβει διαστάσεις, καθόσον και άλλα ΜΜΕ του Ισραήλ αναφέρθηκαν στη μυστική αυτή αγοραπωλησία. Παρεμφερές άρθρο του Nir Hasson δημοσιεύτηκε στην εφημερίδα «Haaretz», όπου αναφέρει χαρακτηριστικά ότι «Η Εκκλησία πούλησε τα οικόπεδά της στα Ιεροσόλυμα σε ιδιώτες επενδυτές: Χιλιάδες κινδυνεύουν να χάσουν τα σπίτια τους». Αναφέρεται στο πρόβλημα που δημιουργείται καθόσον, ενώ το Πατριαρχείο Ιεροσολύμων εκμίσθωνε μέχρι τώρα τα ακίνητα στο JNF, τώρα για πρώτη φορά θα περάσουν όλα τα δικαιώματα στα χέρια άγνωστων ιδιωτών.\nΟι παλιές... αμαρτίες\nΣτο μεταξύ, το Περιφερειακό Δικαστήριο της Ιερουσαλήμ εξέδωσε απόφαση-ορόσημο που υποστηρίζει μια δέσμη συμφωνιών για ακίνητη περιουσία μεταξύ αξιωματούχων της Ορθοδόξου Εκκλησίας και μιας ισραηλινής δεξιάς ομάδας για δύο ξενοδοχεία κοντά στην πύλη Jaffa στην Παλιά Πόλη της Ιερουσαλήμ.\nΗ δικαστής Gila Kanfi-Steinitz, αναπληρωτής επικεφαλής του περιφερειακού δικαστηρίου, δεν πείστηκε ότι οι συμφωνίες που έγιναν το 2004 μεταξύ της Εκκλησίας και τριών υπερπόντιων εταιρειών χαρτοφυλακίου για την οργάνωση Ateret Cohanim ήταν δόλιες ή είχαν εμπλακεί σε δωροδοκία και επομένως ισχύουν. Οι συμβάσεις είχαν υπογραφεί από τους εξουσιοδοτημένους από το Πατριαρχείο για να το πράξουν, καθώς οι ενάγοντες – επενδυτές – είχαν καταβάλει το πλήρες ποσό για τις μισθώσεις. Η Kanfi-Steinitz διέταξε την Εκκλησία να καταβάλει 30.000 ($ 8.420) νακ στον όμιλο Ateret Cohanim με δικαστικά έξοδα. Οι συμφωνίες του 2004 ήταν να μισθώσουν τα κτίρια και να μην τα πουλήσουν, για 99 χρόνια, ανανεώσιμα για άλλα 99 χρόνια, τα οποία τα βάζουν ουσιαστικά στα χέρια των εποίκων σε μία από τις πιο ορατές θέσεις στην Παλιά Πόλη, μεταξύ της Πύλης Jaffa και της αγοράς της Παλιάς Πόλης. Η απόφαση είναι επίσης πιθανό να επιδεινώσει μια διχοτόμηση μεταξύ του Πατριαρχείου, του οποίου οι ανώτερες θέσεις κρατούνται από Έλληνες υπηκόους, και εκείνων των τοπικών Παλαιστίνιων Ορθοδόξων Χριστιανών που θέλουν τους Άραβες σε ανώτερες θέσεις.\nΤο 2005 δημοσίευσε η εφημερίδα «Maariv» τις συμφωνίες για τη μίσθωση των δύο ξενοδοχείων, καθώς ένα πρόσθετο κτίριο προκάλεσε αναταραχή μεταξύ των Παλαιστινίων τόσο εντός όσο και εκτός της Εκκλησίας και οδήγησε στην απομάκρυνση του τότε Πατριάρχη Ειρηναίου Α΄. Ο Ειρηναίος Α΄ υποστήριξε ότι οι συμφωνίες είχαν επιτευχθεί και υπογράφηκαν από τον οικονομικό διευθυντή του, τον Νικόλαο Παπαδήμο, χωρίς την έγκρισή του, και ότι ο Παπαδήμος είχε καταχραστεί την πληρεξουσιότητα που του είχε δοθεί για να του επιτραπεί να χειριστεί άλλες υποθέσεις της Εκκλησίας.\nΟι συμφωνίες ήταν «εκρηκτικές» διότι πίσω τους βρισκόταν ο Ateret Cohanim, ο οποίος εργάζεται για την απόκτηση περιουσίας για την εγκαθίδρυση εβραϊκής πλειοψηφίας στην Παλιά Πόλη και στις αραβικές συνοικίες της Ανατολικής Ιερουσαλήμ. Οι Παλαιστίνιοι ελπίζουν ότι η Ανατολική Ιερουσαλήμ θα είναι μια μέρα η πρωτεύουσα του μελλοντικού τους κράτους. Η αναφορά ασκήθηκε από τις εταιρείες Berisford Investments Ltd, Richards Marketing Corporation και Gallow Global Ltd, εναντίον του πρώην Πατριάρχη Ειρηναίου Α΄, του σημερινού Θεόφιλου και του ίδιου του Ελληνορθόδοξου Πατριαρχείου Ιεροσολύμων.\nΆγιο Όρος Ταξιδεύοντας στο χρόνο με…προορισμό το Άγιο Όρος\nΕπικαιρότητα «Κιβωτός της Ορθοδοξίας»: Κυκλοφορεί την Πέμπτη 27 Φεβρουαρίου με 3 προσφορές!\nΆρθρα Γράφει ο π. Αντώνιος Χρήστου: Τριώδιο, η προσπάθεια διασώσεως του ανθρωπίνου προσώπου\nΕκκλησία Ο άγγελός σου\nΕκκλησία Η πνευματική θερμότητα\nΠατριαρχείο Ιεροσολύμων, Ιεροσολύμων Θεόφιλος, Ιεροσολύμων Ειρηναίος, Ιερουσαλήμ, Ateret Cohanim,


Ξέσπασε μέσα στο δικαστήριο\n8-11-2016 | 13:32μμ\nΟ μαυροντυμένος Ανδρέας Γιακουμάκης με δάκρυα στα μάτια και σπασμένη φωνή επιτέθηκε φραστικά σε καθηγητή της Γαλακτοκομικής Σχολής ο οποίος ισχυρίστηκε ότι δεν ήξερε τίποτα\nΜε μάτια δακρυσμένα και σπασμένη φωνή ο πατέρας του Βαγγέλη Γιακουμάκη ξέσπασε χθες μέσα στην αίθουσα του Τριμελούς Εφετείου Πλημμελημάτων Ιωαννίνων, κατά τη διάρκεια της έκτης μέρας της δίκης για παράβαση καθήκοντος και ηθική αυτουργία σε αυτήν.\nΕχοντας δίπλα του τη σύζυγό του Μαρία, η οποία έκλαιγε συνεχώς, ο μαυροντυμένος Ανδρέας Γιακουμάκης σηκώθηκε από τη θέση του φωνάζοντας προς τον καθηγητή που κατέθεσε ως μάρτυρας και εστίασε στις ποινές σε βάρος τριών σπουδαστών.\n«Ολο για τιμωρίες λες! Για το παιδί μου που εξαφανίστηκε κανένα ενδιαφέρον δεν έδειξες. Δεν σε συγκινεί αυτό» είπε ο κ. Γιακουμάκης. Το ξέσπασμα του χαροκαμένου πατέρα συντάραξε το ακροατήριο, όμως ακολούθησε δεύτερο, αυτήν τη φορά από έναν άγνωστο, ο οποίος επιτέθηκε φραστικά στον Αλέξη Κούγια (φωτό), δικηγόρο του πρώην διευθυντή της Γαλακτοκομικής Σχολής Ιωαννίνων Κώστα Μάντζαρη, που κατηγορείται για παράβαση καθήκοντος κατ’ εξακολούθηση, φωνάζοντάς του: «Θα έπρεπε να ντρέπεσαι».\nΤο περιστατικό έγινε ενώ μιλούσε ο κ. Κούγιας, ο οποίος εξοργίστηκε. Ο πρόεδρος τού ζήτησε να ηρεμήσει και διέταξε την αποχώρηση του ακροατή εκτός αίθουσας. Ομως ο κ. Κούγιας είπε στους αστυνομικούς να τον συλλάβουν και ζήτησε από την έδρα να διακόψει τη δίκη για να του κάνει μήνυση. Ο πρόεδρος τού είπε ότι κάτι τέτοιο δεν γίνεται, ζητώντας του να επανέλθει στα έδρανα των συνηγόρων.\nΗ διαδικασία άρχισε χθες με την εισαγγελέα να προσκομίζει στο δικαστήριο έγγραφο απόσπασμα από το βιβλίο συμβάντων της Γαλακτοκομικής Σχολής, το οποίο δεν περιλαμβάνεται στη δικογραφία. Το είχε αποστείλει στον εισαγγελέα Πρωτοδικών που άσκησε την ποινική δίωξη ο δικηγόρος Ανδρέας Αθανασόπουλος, ο οποίος είχε οριστεί από το Δ.Σ. του ΕΛΓΟ ΔΗΜΗΤΡΑ για να παρέχει νομικές υπηρεσίες στον πρώην διευθυντή της Γαλακτοκομικής Σχολής.\nΗ εμφάνιση του εγγράφου -στο οποίο αναφέρονταν παραβατικές συμπεριφορές που είχαν συμβεί τα έτη 2012 με 2015- προκάλεσε την αντίδραση της υπεράσπισης του πρώην διευθυντή της Γαλακτοκομικής. Ειδικά ο Αλέξης Κούγιας το χαρακτήρισε «ανήθικο και απαράδεκτο», λέγοντας πως δεν φέρει καμία υπογραφή.\nΜάλιστα, ανέφερε πως εκ μέρους του εντολέα του καταθέτει μήνυση για απιστία σε βάρος του κ. Αθανασόπουλου, για τον οποίο υποστήριξε ότι από συνήγορος υπεράσπισης πέρασε στην πολιτική αγωγή.\nΗ ακροαματική διαδικασία άρχισε με την κατάθεση τριών μαρτύρων, του καθηγητή, ενός φύλακα και ενός τυροκόμου που δίδασκε τους σπουδαστές στα εργαστήρια της Γαλακτοκομικής. Ο βασικός μάρτυρας ήταν καθηγητής την περίοδο 2012-2013. Στην τρίωρη κατάθεσή του τα πιο ενδιαφέροντα σημεία ήταν αυτά της ποινής που επιβλήθηκε σε ταραξίες σπουδαστές από την Κρήτη γιατί χάραξαν το περίγραμμα του νησιού στον τοίχο της σχολής. Ο εκπαιδευτικός ήταν μέλος του Πειθαρχικού που επέβαλε ποινή αποβολής τριών ημερών από την εστία. Από αυτήν γλίτωσε ένας εκ των σπουδαστών που ήταν ανήλικος, προκειμένου «να μην μπουν σε ταλαιπωρία οι δικοί του». Ο μάρτυρας, πάντως, δεν μπόρεσε να ενισχύσει το κομμάτι της αναζήτησης αυτοπτών μαρτύρων για περιστατικά σε βάρος του Γιακουμάκη. «Στο μάθημα ήταν όλοι ήσυχοι…» είπε, θεωρώντας πως επρόκειτο για πλάκες όσα άκουγε ότι γίνονταν σε βάρος του 20χρονου γιατί, όπως είπε, «ήταν μια παρέα».\nΔεύτερος μάρτυρας ήταν ο φύλακας, ο οποίος είπε πως ένα βράδυ του Φεβρουαρίου του 2014 άκουσε «θορύβους, σαν από σπρώξιμο» που προέρχονταν από δωμάτιο της εστίας. Πήγε εκεί, χτύπησε την πόρτα η οποία ήταν κλειδωμένη και ζήτησε από τα παιδιά να του ανοίξουν. Λίγο αργότερα του άνοιξαν και είδε ότι στο δωμάτιο βρίσκονταν «4-5 άτομα που έπαιζαν PlayStation». Ο Γιακουμάκης δεν ήταν εκεί, αλλά ήταν το δωμάτιο όπου έμενε. Στη στενή παρέα που έκανε ο Βαγγέλης με τους Κρητικούς αναφέρθηκε στην κατάθεσή του ο τυροκόμος, σημειώνοντας όμως ότι δεν είχε δει κάποιο ίχνος που να μαρτυρά σωματική βία στον άτυχο 20χρονο, ούτε είχε μάθει κάτι πριν εξαφανιστεί.


Μανιτάρια Μιξ Δάσους | Μπαχάρ\nΜανιτάρια Μιξ Δάσους\nΑρχική / Μανιτάρια / Μανιτάρια Μιξ Δάσους\nΤαυτότητα: Είναι αλήθεια πως τίποτε δεν συγκρίνεται με τη νοστιμιά των άγριων μανιταριών, που μαζεύονται στο δάσος. Όμως έχουν δύο κακά. Αφενός πρέπει να τα γνωρίζεις και αφετέρου εμφανίζονται σε συγκεκριμένα μέρη και για μικρές χρονικές περιόδους. Από την άλλη, διαθέτουν και ένα σπουδαίο χάρισμα. Αποξηραίνονται εύκολα, διατηρώντας, σχεδόν αναλλοίωτα, τα αρωματικά και γευστικά τους χαρακτηριστικά. Έτσι, μπορούμε να τα απολαμβάνουμε χωρίς κόπο και όποια στιγμή θέλουμε. Το μείγμα αποξηραμένων μανιταριών του δάσους, που προτείνει το Μπαχάρ, στηρίζεται στα πιο δημοφιλή και αγαπημένα είδη, όπως οι κανθαρέλες, οι βωλίτες ή βασιλομανίταρα, οι μαύρες τρομπέτες και οι πλευρώτοι, αλλά όχι μόνο.\nΜορφή: Κομμάτια ή ολόκληρα μανιτάρια, αποξηραμένα, που καθένα κρατάει το «σχήμα» και το χρώμα του\nΑρώματα και γεύση: Κάθε μανιτάρι διατηρεί την γευστική και αρωματική του ταυτότητα, αλλά όλα μαζί συνθέτουν ένα δυνατό σύνολο, που θυμίζει δάσος, ξερούς καρπούς και μπαχαρικά.\nΣτην κουζίνα: Δοκιμάστε τα στο ριζότο, σε σούπες, σε σάλτσες, αλλά και ως συνοδευτικό για τα πιάτα των κρεατικών. Για να ενυδατωθούν ξανά, αφήστε τα για μισή τουλάχιστον ώρα, σε ζεστό νερό. Ενδεικτικά, 15-20 γραμμάρια αποξηραμένων μανιταριών αντιστοιχούν σε 100 γραμμάρια φρέσκων.\nΤαιριάσματα: Τα μανιτάρια αγαπούν πολύ το κρασί, και για να μαγειρευτούν μέσα σε αυτό, αλλά και για να το συνοδεύσουν.\nPosted in Μανιτάρια


Σοκ στα Τρίκαλα: Ληστής προσπάθησε να βιάσει 86χρονη! - Επαρχία - Athens magazine\nΕίχε και συνεργό!\nΣοκ και φρίκη προκαλεί η απόπειρα 27χρονου ληστή που είχε εισβάλει στο σπίτι 86χρονης στα Τρίκαλα να βιάσει το θύμα του. Τρόμος: Συνελήφθη στην Κέρκυρα άνδρας που βίασε 14χρονη τουρίστρια! (Video)\nΟι δυο κοπέλες σώθηκαν χάρη στην επέμβαση υπαλλήλων του beach bar, που κατάφεραν να ακινητοποιήσουν τον επίδοξο βιαστή


Δάφνιος λευκό, Δουλουφάκης\nΔάφνιος», από το όνομα του χωριού μας, τις Δαφνές. Ένα εξαιρετικό κρασί, το Βιδιανό. Ενώ υπήρχε από πολύ παλιά, είχε ξεχαστεί για χρόνια, μέχρι που οι επίπονες και επίμονες προσπάθειες μερικών εμπνευσμένων οινοπαραγωγών της Κρήτης κατάφεραν να το επαναφέρουν στο προσκήνιο και να δώσουν κρασιά υψηλού επιπέδου.\nΑμπελώνας: Στις Δαφνές του Ηρακλείου Κρήτης, σε υψόμετρο 350 μέτρων.\nΟινοποίηση: Κλασσική λευκή οινοποίηση. Η ζύμωση γίνεται σε ανοξείδωτες δεξαμενές, σε θερμοκρασία 18°C. Δε γίνεται καθόλου χρήση βαρελιού, ούτε για τη ζύμωση, ούτε για την ωρίμανση.\nΧαρακτηριστικά: Απαλό χρυσαφί χρώμα. Μέτριας έντασης αρώματα κίτρινων φρούτων και εσπεριδοειδών, συνδυάζονται όμορφα και συμπληρωματικά με λίγο πιο έντονα αρώματα χαμομηλιού, γιασεμιού και μπαχαρικών -κυρίως πιπεράτων. Στη γεμάτη και πλούσια γεύση κυρίαρχα παρουσιάζονται τα γευστικά χαρακτηριστικά βερίκοκου και λουλουδιών. Πολύ ευχάριστη, ισορροπημένη οξύτητα και καλή επίγευση.\nΣυνδυάζεται με: Γλώσσα (ψαριού) «meuniere», χριστόψαρου, κολιών στη σχάρα και με ένα ψάρι, το μυλοκόπι, το οποίο τώρα κατακτά τις δάφνες που πάντα άξιζε. Συνδυάζεται έξοχα και με χοιρινό με σέλινο, με το κατεξοχήν κρητικό χοιρινό με πράσα, ασφαλέστατα και με αρνάκι φρικασέ με μαρούλια. Του ταιριάζει εξαιρετικά και η σούπα ρεβίθια με λεμονάτη σάλτσα, η σιφνέικη αργοψημένη στο τσικάλι ρεβιθάδα φούρνου και τα βραστά ρεβίθια σαλάτα με μυριστικά.\nΠαλαίωση: Το κρασί μπορεί να παλαιώσει για τέσσερα χρόνια.\nΜετά το τέλος των σπουδών του, εργάστηκε σε οινοποιεία της περιοχής.\nΌταν επέστρεψε στην Κρήτη, προχώρησε καταρχήν σε αναδιάρθρωση του ιδιόκτητου αμπελώνα με νέες ποικιλίες, χρησιμοποίηση μηχανικών μέσων και φιλικές προς το περιβάλλον μεθόδους καλλιέργειας.\nΚρητικοί αμπελώνες Δουλουφάκη\nΟι ιδιόκτητοι αμπελώνες μας βρίσκονται σε υψόμετρο 350 περίπου μέτρων και η καλλιέργειά τους γίνεται με μηχανικά μέσα. Είναι έκτασης 150 στρεμμάτων και βρίσκονται εντός της αμπελουργικής ζώνης των Δαφνών.\nΈχουμε φυτέψει πολλές ποικιλίες στα αμπέλια μας: Βηλάνα, Βιδιανό, Μοσχάτο Σπίνας, Malvasia, Μαντηλάρι, Chardonnay, Sauvignon Blanc, Λιάτικο, Κοτσιφάλι, Cabernet Sauvignon, Sangiovese και Syrah. Εκτός από τα ιδιόκτητα αμπέλια, σταφύλια προμηθευόμαστε και από αγρότες που βρίσκονται στην περιοχή μας, με τους οποίους συνεργαζόμαστε.


Κρόκος Κοζάνης – Το κόκκινο χρυσάφι | Της Βάιας Λαμπροπούλου - TomorrowNews\nΒάια Λαμπροπούλου | 09/01/20 - 20.45\nΌταν κάποτε έπαιζε με τον φίλο του Ερμή, πληγώθηκε θανάσιμα από το δόρυ του φίλου του. Τρεις σταγόνες από το αίμα του, πέφτουν στο κέντρο ενός λουλουδιού. Τρία κόκκινα στίγματα. Και κατ’ αυτόν τον τρόπο γεννήθηκε το φυτό κρόκος. Ψέματα και αλήθεια, αυτό λέει η μυθολογία. Το φυτό είναι βολβός και φυτεύεται σε ξερή γη κατά τους μήνες Ιούνιο και Ιούλιο. Η συγκομιδή γίνεται στα τέλη Οκτώβρη με αρχές Νοέμβρη. Το άνθος ανοίγει την αυγή και μαραίνεται με γοργούς ρυθμούς νωρίς το απόγευμα, πριν ο ήλιος δύσει. Κατόπιν η εργασία μεταβιβάζεται από το χωράφι στο σπίτι όπου διαχωρίζονται τα στίγματα από το υπόλοιπο μέρος του λουλουδιού.\nΤο τελικό προϊόν είναι πολύ μικρότερο σε γραμμάρια από ότι το φρέσκο λουλούδι. Τα «‘λούδια» όπως συνηθίζουν να τα ονομάζουν οι κάτοικοι της περιοχής Ελίμειας στο νομό Κοζάνης είναι ευαίσθητα, χρειάζονται χέρια και υπομονή. Ο Συνεταιρισμός Κροκοπαραγωγών Κοζάνης ιδρύθηκε το1971 και έχει την αποκλειστική ευθύνη για την καλλιέργεια, συλλογή και επεξεργασία του κρόκου Κοζάνης. Έχει αποκτήσει σύστημα διασφάλισης ποιότητας ISO καθώς και πιστοποιημένη βιολογική καλλιέργεια. Ο κρόκος Κοζάνης καταχωρήθηκε ως προϊόν προστατευόμενης Ονομασίας Προέλευσης το 1999.Έχει αποκτήσει πιστοποιητικό ποιότητας BRC,FDA,BIOSUISSE,KOSHER,HALAL.Είναι μέλος του ΕΛΛΑ-ΔΙΚΑ ΜΑΣ και έχει πιστοποίηση για επιχειρήσεις που επιμένουν και διατηρούν στην Ελλάδα το τρίπτυχο: Παραγωγή, έδρα και ιδιοκτησία. Στην αρχαιότητα η χρήση του ήταν στην ιατρική.\nΣύμφωνα με αναφορές, οι Ιπποκράτης, Διοσκουρίδης και Γαληνός χρησιμοποιούσαν τον κρόκο ως βασικό συστατικό σε διάφορα ιατρικά σκευάσματα. Είχε παυσίπονη δράση. Η Κλεοπάτρα φαίνεται να τον χρησιμοποιούσε στα καλλυντικά της. Ο κρόκος έχει θετικά αποτελέσματα στην εγκεφαλική λειτουργία λόγω της περιεκτικότητάς του σε βιταμίνες του συμπλέγματος Β που περιέχει.Οι αντιοξειδωτικές ουσίες του παρέχει προστασία ενάντια στις ελεύθερες ρίζες, οι οποίες, μεταξύ άλλων, προκαλούν πρόωρη γήρανση, μπορεί να προστατέψει και από τη γεροντική άνοια, αλλά και από την εκφυλιστική νόσο του Alzheimer. Βοηθάει την καρδιακή λειτουργία καθώς και στη θεραπεία ασθενειών του αναπνευστικού συστήματος, όπως το άσθμα.\nΘεωρείται φυσικό φάρμακο για την επιδερμίδα και ειδικά για τη θεραπεία της ακμής λόγω των αντιβακτηριδιακών του ιδιοτήτων. Έχει ηρεμιστικές ιδιότητες, γι’ αυτό και χρησιμοποιείται για την καταπολέμηση του άγχους και του εκνευρισμού. θεωρείται ισχυρό «όπλο» για την ενίσχυση της ανδρικής γονιμότητας. Χρησιμοποιείται και ως αντικαρκινική ασπίδα. Μικρή ποσότητα κρόκου είναι αρκετή για να χαρίσει στα φαγητά κίτρινο χρώμα, δυνατό άρωμα και πικάντικη γεύση. Ταιριάζει ιδανικά με το ρύζι, τα ζυμαρικά, τις πατάτες, τα λευκά κρέατα, τα ψάρια, τις σούπες και τις σάλτσες, ενώ συνδυάζεται αρμονικά με άλλα μπαχαρικά. Χρησιμοποιείται όμως και στη ζαχαροπλαστική, στην παρασκευή κέικ, τσουρεκιών και παγωτών.\nΚρόκο χρησιμοποιούν και σε κάποιες ποικιλίες μαρμελάδων μαζί με το ροδάκινό του ο συνεταιρισμός Βελβεντού Κοζάνης. «Ω μέγιστε βασιλεύ, σου προσφέρω τα τέσσερα κάλλιστα άνθη του έτους, τον κρόκο, το μενεξέ, το ρόδο και το κρίνο. Ο κρόκος αναλογεί στη φωτιά(…)Τη θερμή του φύση μαρτυρεί το γεγονός ότι βλασταίνει όταν αρχίζει ο Χειμώνας. Είναι το μόνο άνθος που δεν το καίει το ψύχος, αντέχει στο χειμώνα.(επιστολή Μάρκου Ευγενικού προς ον αυτοκράτορα Ιωάννη).


Ψάχνουν λύση... επειγόντως | politischios.gr\nτελ. ενημ.: 24/10/13 15:56\nΨάχνουν λύση... επειγόντως\nΣήμερα το μεσημέρι η συνάντηση των 6 Βουλευτών Β. Αιγαίου με τον Υπουργό Ναυτιλίας Μ. Βαρβιτσιώτη για το ακτοπλοϊκο\nΤα περιθώρια βελτίωσης, εξυπηρέτησης των αναγκών αλλά και απόλυτης αντίληψης των επιπτώσεων που δημιουργεί η ελλειπή σύνδεση του Βορείου Αιγαίου με τον Πειραιά καλούνται να εξηγήσουν στον υπουργό Ναυτιλίας και Αιγαίου Μιλτ. Βαρβιτσιώτη οι βουλευτές των νησιών της Περιφέρειας στα πλαίσια διακομματικής σύσκεψης που θα πραγματοποιηθεί σήμερα στην Αθήνα.\nΣτη συνάντηση έχουν κληθεί και θα μετάσχουν οι: Κώστας Τριαντάφυλλος, Κ. Μουσουρούλης, Π. Βογιατζής, Ν. Σηφουνάκης, Γ. Ζερδέλης και Αγνή Καλογέρη.\nΤην πρωτοβουλία της σύσκεψης ανέλαβε και έφερε σε πέρας ο Κ. Τριαντάφυλλος με διαδοχικές επαφές που είχε ωστόσο ο δρόμος δεν είναι διόλου στρωμένος με δάφνες. Αντίθετα μάλιστα και βάση των δηλώσεων του Μιλτ. Βαρβιτσιώτη στην εφημερίδα «ΤΟ ΒΗΜΑ» το υπουργείο δείχνει να αποδέχεται τη στάση των εταιριών και άποψη του υπουργού είναι πως τα δρομολόγια που υπάρχουν καλύπτουν τη ζήτηση. Παράλληλα δε, δείχνει απόλυτα συμβιβασμένος με το νομοσχέδιο κάτω από το οποίο λειτουργεί η ακτοπλοΐα και στο οποίο ο παρεμβατισμός της πολιτείας έχει περιοριστεί μόνο στο καθεστώς των άγονων γραμμών.\nΠρος αυτή την κατεύθυνση προτάσεις θα κατατεθούν. Ήδη ο Κ. Μουσουρούλης έχει έτοιμο ένα προσχέδιο για την συζήτηση που θα γίνει ενώ ο Κ. Τριαντάφυλλος θα θέσει το ζήτημα σε επίπεδο εμπλοκής ακόμη και του ΕΣΠΑ ώστε να εξασφαλιστεί μακροπρόθεσμα μόνιμη λύση. Παράλληλα είναι προφανές ότι το σύνολο των βουλευτών θα επιμείνουν στο γεγονός ότι από την μείωση των δρομολογίων πλήττεται η οικονομία των δυο νησιών και οι εξαγωγικές επιχειρήσεις (ΝΗΡΕΑΣ-ΦΟΡΚΥΣ), ενώ θα ασκηθούν πιέσεις προς την Η.S.W. να προσθέσει ένα ακόμη δρομολόγιο στην γραμμή για να εξυπηρετεί κυρίως το κενό που παρουσιάζεται στα δρομολόγια από την Παρασκευή έως την Τρίτη. Παράλληλα, θα ζητηθεί από τον υπουργό να γίνει απόλυτα ξεκάθαρο προς τους ακτοπλόους ότι δεν είναι δυνατόν τα πλοία να βγαίνουν για δεξαμενισμό από μια γραμμή ταυτόχρονα, χωρίς να υπάρχει μέριμνα για τις συνέπειες που θα προκύψουν.\nΣύσκεψη της συσκέψεως σε τοπικό επίπεδο\nΠαράλληλα με τις πρωτοβουλίες που αναλαμβάνονται σε κοινοβουλευτικό επίπεδο οι τοπικοί φορείς των νησιών ξεκινούν συνεδριάσεις για να διαμορφώσουν απόψεις και να καταθέσουν προτάσεις. Ήδη σήμερα συνεδριάζει το Επιμελητήριο Χίου, ενώ η σύσκεψη υπό τον Περιφερειάρχη Ν. Γιακαλή και τη συμμετοχή 44 φορέων θα πραγματοποιηθεί την Τρίτη στην Μυτιλήνη στη 13.00. Εν τω μεταξύ δεκάδες επιστολές διαμαρτυρίας κατατίθενται καθημερινά από φορείς στο υπουργείο Ναυτιλίας και στις ακτοπλοϊκές εταιρίες.\nΧθεσινά δημοσιεύματα δείχνουν ότι προκύπτουν κάποια νέα δεδομένα. Μεταξύ αυτών, η πρόθεση της ΝΕΛ που βρίσκεται υπό καθεστώς πτώχευσης να ααξιοποιήσει το λιμάνι του Λαυρίου για σύνδεση με το βορειοανατολικό Αιγαίου, αλλά και το τοπικό ενδιαφέρον να εξεταστεί η χρήση και του λιμένα των Μεστών. Ανοικτό πάντα παραμένει και το θέμα της συμμετοχής του πλοίου «Πελαγίτης» για την μεταφορά των φορτηγών και των εμπορευμάτων.\n«Δεν θα πάμε σε λογική "αγόνων γραμμών" στα μεγάλα νησιά της χώρας», ξεκαθαρίζει ο Βαρβιτσιώτης\nΣΥΝΕΝΤΕΥΞΗ ΣΤΟ «ΒΗΜΑ»\nΜε συνέντευξή του στην εφημερίδα «ΤΟ ΒΗΜΑ» ο υπουργός Ναυτιλίας Μιλτ. Βραβιτσιώτης δείχνει αφενός διάθεση συμβιβασμού με το πρόβλημα που έχει προκύψει, αφετέρου αφήνει κάποια περιθώρια ανοικτά για να ασκηθούν πιέσεις.\n«Δεν θα πάμε σε λογική "αγόνων γραμμών" στα μεγάλα νησιά της χώρας. Δεν μπορούμε να πάμε στη λογική των "άγονων γραμμών". Δεν το αντέχει ο προϋπολογισμός. Δεν υπάρχουν τα χρήματα, δεν υπάρχουν οι δυνατότητες να καλυφθούν τόσο μεγάλες ανάγκες με τη λογική της επιδότησης», ανέφερε χαρακτηριστικά.\nΟ κ. Βαρβιτσιώτης, ωστόσο, απαντώντας σε ερώτηση για τα παράπονα που διατυπώνονται σχετικά με την περικοπή των δρομολογίων, με αποτέλεσμα να μένουν νησιά αποκλεισμένα κυρίως τον χειμώνα, έδειξε ότι δεν συμμερίζεται αυτές τις απόψεις. «Υπάρχουν θέματα που αφορούν το Βόρειο Αιγαίο, όπου κάποιες εταιρείες μείωσαν - στα πλαίσια της ελεύθερης δρομολόγησης - τη συχνότητα των δρομολογίων τους. Δεν σημαίνει ότι δεν εξυπηρετούνται. Βρισκόμαστε σε μία συζήτηση και με τις εταιρείες για να δούμε πώς θα μπορέσουμε να το βελτιώσουμε».\nΕξέφρασε πάντως την ελπίδα πως θα βρεθεί λύση σε συνεννόηση με τις εταιρείες και γενικότερα τον κλάδο, λέγοντας ότι έχουν γίνει ήδη ορισμένες συζητήσεις. «Από την προηγούμενη Παρασκευή έχουμε ξεκινήσει αυτό τον διάλογο και θα τον συνεχίσουμε ώστε να δούμε πώς και αυτοί με όρους οικονομικής βιωσιμότητας θα εξυπηρετούν αυτά τα νησιά. Οι τοπικές κοινωνίες πάντως πρέπει να αντιληφθούν ότι έχουμε μπει σε μια άλλη φάση, ότι δεν υπάρχουν τα χρήματα για να δίνουμε τόσο μεγάλες επιδοτήσεις όσες δίναμε στο παρελθόν και για τόσους πολλούς προορισμούς» σημείωσε ο κ. Βαρβιτσιώτης.


"ΣΗΜΑΝΤΡΟΝ" : Ιανουαρίου 2015\n12 εκπληκτικές φωτογραφίες από τη χιονισμένη Κρήτη\n. Το τοπίο της Κρήτης μας προσφέρει κάποιες μοναδικές στιγμές. Τώρα, με το χειμώνα να βρίσκεται στο αποκορύφωμά του, με τις κορφές των βουνών να έχουν ασπρίσει, φωτογράφοι από την Κρήτη αλλά και απο το εξωτερικό αποθανατίζουν την ομορφιά. Το μονοπάτι που περπατούν τα πρόβατα μέσα από το χιονισμένο τοπίο, οι μαγικές εικόνες από το Αποπηγάδι, αλλά και από τα Λευκά Όρη και το Οροπέδιο Λασιθίου. Τοπία που θυμίζουν μακρινές βόρειες χώρες, όπως η Ισλανδία. Βρίσκονται δίπλα μας.\nΧαρίτος Μπομπολάκης – Αποπηγάδι\n. Χαρίτος Μπομπολάκης – Άι Γιάννης – Αποπηγάδι\n. Tomasz Buczyński – Stars\n.siganos_j – Oροπέδιο Λασιθίου\n. Νίκος Ροδιτάκης – Ψηλορείτης\n. Νάντια Ψαθά – Καταφύγιο Καλλέργη\n. Marika Nygard – Sheep in snow\n.Μάνος Περακάκης – Ιεράπετρα\n.Μάνος Παπαδομανωλάκης – Ομαλός\n.Lyrakiswines – Vineyards\n.Markus Bollger – Λευκά Όρη – Ανώπολη\n.Καιροί της Κρήτης – Δορυφορική\n.Πηγή.agonaskritis.gr καί dreamfm.gr


H Meghan Markle με αυτό το φόρεμα θυμίζει Gwyneth Paltrow και είναι απλά πανέμορφη - Queen.gr\nH Meghan Markle με αυτό το φόρεμα θυμίζει Gwyneth Paltrow και είναι απλά πανέμορφη\nΊσως εδώ βλέπουμε μία από τις καλύτερες εμφανίσεις της ever!\nΗ γκαρνταρόμπα της Meghan Markle συνεχίζει να μας καταπλήσσει και τα ρούχα που εναλλάσσει στην επίσημη, βασιλική περιοδεία στην Αυστραλία ήταν κάτι παραπάνω από κομψά. Αυτήν την στιγμή μαζί με τον σύζυγό της Πρίγκιπα Harry βρίσκονται στα νησιά Φίτζι. Την πρώτη μέρας της άφιξής τους επέλεξε ένα αέρινο και άκρως καλοκαιρινό φόρεμα Zimmermann, ενώ χθες έκανε μία πιο minimal εμφάνιση με αυτό το μπλε cape dress, δημιουργία του αγγλικού label Safiyaa, το οποίο έχει ήδη λίστα αναμονής για την απόκτησή του.\nΤο ξεχωριστό αυτό κομμάτι θυμίζει έντονα την λευκή Tom Ford τουαλέτα που φορούσε η Gwyneth Paltrow στα Oscars το 2012. Χωρίς να μπορούμε να αποφασίσουμε με σιγουριά ποιο φόρεμα μας φαίνεται πιο εντυπωσιακό από τα δύο, ψηφίζουμε μάλλον την Meghan Markle. H Δούκισσα του Sussex ολοκλήρωσε το σύνολό της με ένα ζευγάρι μακριά σκουλαρίκια ενώ έβαλε με χάρη τα μαλλιά της πίσω από τα αυτιά για να αναδείξει ακόμα περισσότερο τόσο τα κοσμήματά της όσο και τους τονισμένους ώμους του ρούχου της. Η εγκυμοσύνη δεν την έχει κάνει απλά πιο όμορφη και γλυκιά αλλά και πιο ευφάνταστη σε θέματα μόδας και στυλ. Μπράβο και πάλι μπράβο Meghan!\nΔες επίσης: Μαύρο Biker Jacket: Δες πώς να φορέσεις το πιο κλασικό στυλ μπουφάν


Sakk-Attack στο Παρίσι (videos) | Sportstonoto\nSakk-Attack στο Παρίσι (videos)\nΗ Μαρία Σάκκαρη πραγματοποίησε μια από τις καλύτερες εμφανίσεις της μέσα στη σεζόν και απέκλεισε τη Νο14 τενίστρια του ταμπλό στο Roland Garros, Ελίζ Μέρτενς, για να προκριθεί με άκρως εντυπωσιακό τρόπο στον 4ο γύρο της διοργάνωσης.\nΜαγική εμφάνιση από την 25χρονη Ελληνίδα, που βρίσκεται πλέον, για 1η φορά στην καριέρα της, στις “16” καλύτερες του Γαλλικού Όπεν.\nΜετά από 2 ώρες και 53 λεπτά εκπληκτικής μάχης, η Μαρία επικράτησε της Βελγίδας αντιπάλου της με 7-5, 6-7(3), 6-2 και στην επόμενη φάση του θεσμού θα βρει απέναντί της, την πρωταθλήτρια του Αυστραλιανού Όπεν 2020 και Νο5 τενίστρια στον κόσμο, Σοφία Κένιν.\nΗ Αμερικανίδα κέρδισε τον “εμφύλιο” με τη Τζέσικα Πεγκούλα, 4-6, 6-1, 6-4, νωρίτερα μέσα στην ημέρα.\nΣτην 21η συμμετοχή της σε κυρίως ταμπλό Major διοργάνωσης, η Μαρία προκρίθηκε για 3η φορά σε 4ο γύρο, ξορκίζοντας επιτέλους την κατάρα στο Παρίσι που μετρούσε μέχρι φέτος, 0/4 προσπάθειες.\nΓια να φτάσει στη νίκη κόντρα στη Μέρτενς, χρειάστηκε να παίξει το καλύτερό της τένις, δείχνοντας πως βρίσκεται σε εξαιρετική αγωνιστική κατάσταση.\nΈβγαλε από το μανίκι της… 52 winners και με το επιβλητικό τένις της, έριξε στα σκοινιά τη Νο15 τενίστρια του κόσμου, μην αφήνοντάς της πολλά περιθώρια. Θα μπορούσε να κλείσει το ματς και με straight sets νίκη, όμως στο tie-break του 2ου set έχασε το καθαρό μυαλό της και απώλεσε την ευκαιρία να γλιτώσει την περιπέτεια που ακολούθησε.\nΣτο τέλος της ημέρας όμως, μένει η νίκη και η εκπληκτική εμφάνιση, που την οδήγησαν στη 2η εβδομάδα του Γαλλικού Όπεν.\nΔιαβάστε περισσότερα στο tennis24…\nRelated TopicsRoland GarrosΜαρία ΣάκκαρηΣΠΟΡΤένις\nΟι αθλητικές μεταδόσεις της Κυριακής (6/6)


Γεννηματά: «Tο «Oruc Reis» δεν πρέπει να περάσει τα 12 μίλια» | Lykavitos.gr\nΑρχική Πολιτική Γεννηματά: «Tο «Oruc Reis» δεν πρέπει να περάσει τα 12 μίλια, τελεία...\nΓεννηματά: «Tο «Oruc Reis» δεν πρέπει να περάσει τα 12 μίλια, τελεία και παύλα» (Video)\nΣτις νέες τουρκικές προκλήσεις αναφέρθηκε η πρόεδρος του Κινήματος Αλλαγής, Φώφη Γεννηματά.\nΗ πρόεδρος του ΚΙΝΑΛ σε συνέντευξη της στην εκπομπή της ΕΡΤ1 «Από τις 6» με τους Δημήτρη Κοτταρίδη και Γιάννη Πιτταρά, ανέφερε:\nΗ Τουρκία δεν έχει φτάσει ποτέ ξανά στο σημείο να λέει ότι θα περάσει και θα κάνει έρευνες εντός της ζώνης των 12 ναυτικών μιλίων. Είναι πολύ σημαντική και κρίσιμη η διαφορά. Εδώ υπάρχει παραβίαση μιας κατακόκκινης γραμμής και πρέπει ολόκληρος ο πολιτικός κόσμος να ορθώσουμε το ανάστημα μας. Να δοθεί ξεκάθαρο μήνυμα και προς τους εταίρους και προς την Τουρκία ότι αυτή την φορά είμαστε αποφασισμένοι.\nΤο Oruc Reis δεν πρέπει να περάσει τα 12 μίλια, τελεία και παύλα. Ο κ. Μητσοτάκης αυτή την εντολή πρέπει να δώσει στο στράτευμα, στους αρχηγούς και αυτοί ξέρουν τι πρέπει να κάνουν. Είναι σύμφωνο με το διεθνές δίκαιο, είναι δικαίωμά κυριαρχίας και όχι απλά κυριαρχικό μας δικαίωμα. Όλα τα κράτη μέλη σύμφωνα με το διεθνές δίκαιο έχουν αυτό το δικαίωμα και κανείς δεν μπορεί να μας πει ότι πρέπει να δεχθούμε την αμφισβήτησή του ευθέως από την Τουρκία και το Oruc Reis.\nΌμως, δεν ακούω τον Πρωθυπουργό να το λέει αυτό. Είναι ακόμα στη συζήτηση ότι θα υποστούν κάποιες κυρώσεις. Ποιες κυρώσεις, πότε, αφού περάσει μέσα από τα 12 ναυτικά μίλια; Δεν υπάρχει άλλο περιθώριο υποχωρητικότητας για την Ελλάδα.\nΠρέπει να αποτραπεί η διέλευση του Oruc Reis από τα 12 ναυτικά μίλια. Θα είναι μεγάλη ήττα για την πατρίδα μας, για τις νέες γενιές, αν επιτρέψει ο κ. Μητσοτάκης να συμβεί αυτό.\nΕπέκταση τώρα στα 12 ναυτικά μίλια της αιγιαλίτιδα στις περιοχές που υπάρχει οριοθετημένη ΑΟΖ\nΑυτό που πρέπει να κάνει η χώρα μας και δεν το έχει κάνει παρά το γεγονός ότι το είχε πει ο κ. Μητσοτάκης στη Βουλή, είναι να επεκτείνει στα 12 ναυτικά μίλια την αιγιαλίτιδα στις περιοχές που υπάρχει οριοθετημένη ΑΟΖ και περιλαμβάνονται στις συμφωνίες.\nΑυτή είναι μία πρώτη κίνηση που μπορεί να κάνει η Ελλάδα με ασφάλεια και πάντα σύμφωνα με το διεθνές δίκαιο, γιατί εμείς δεν ενεργούμε έξω από το διεθνές δίκαιο. Εμείς δεν είμαστε Τουρκία και δεν θα γίνουμε Τουρκία, αλλά αυτό δεν σημαίνει ότι πρέπει να είμαστε υποχωρητικοί.\nΑυτά που λέει τώρα ο κ. Τσίπρας θα μπορούσε να το κάνει όταν ήταν κυβέρνηση. Δεν προχώρησε ούτε καν με την Ιταλία, που το είχε ανακοινώσει. Είναι εύκολα τα μεγάλα λόγια, αλλά στα εθνικά θέματα απαιτείται σοβαρότητα\nΤα Συμβούλια Πολιτικών Αρχηγών είναι για να διαμορφώνουν Εθνική Γραμμή και όχι να υιοθετούν τις κυβερνητικές αποφάσεις ούτε τετελεσμένα.\nΑν είχε κατανοήσει ο κ. Μητσοτάκης τη σοβαρότητα της κατάστασης και την αλλαγή της στάσης της Τουρκίας απέναντι στην Ελλάδα και την Ευρώπη, θα αντιλαμβανόταν την ανάγκη για αρραγές εσωτερικό μέτωπο και θα είχε ανταποκριθεί στο αίτημα για Συμβούλιο Πολιτικών Αρχηγών που είχα ζητήσει.\nΔεν το έκανε, ανέλαβε πλήρως την ευθύνη για όσα συμβαίνουν να έχουμε φτάσει σε αυτό το σημείο που ποτέ με καμία άλλη κυβέρνηση και με κανέναν άλλο Πρωθυπουργό δεν είχαμε φτάσει.\nΤώρα δεν επανερχόμαστε σε αυτή τη συζήτηση, δεν έχει νόημα γιατί τα Συμβούλια Αρχηγών είναι για να διαμορφώνουν Εθνική Γραμμή και όχι να υιοθετούν τις κυβερνητικές αποφάσεις ούτε να νομιμοποιούν τετελεσμένα.\nΣε ποιο κόσμο βρίσκεται ο κ. Μητσοτάκης, έχει συναίσθηση τι συμβαίνει και που το πάει η Τουρκία;\nΕίναι χαρακτηριστικό την ώρα που το Oruc Reis ξεκινούσε την νέα ακόμα πιο προκλητική του έξοδο, οι Έλληνες πολίτες διάβαζαν συνέντευξή του Πρωθυπουργού που διαφήμιζε πανευτυχής και αισιόδοξος ότι ξεκινούν πάλι οι διερευνητικές. Σε ποιο κόσμο βρίσκεται ο κ. Μητσοτάκης, έχει συναίσθηση τι συμβαίνει γύρω του;\nΑλίμονο αν ο Πρωθυπουργός της χώρας δεν έχει την πληροφόρηση από τις αρχές Εθνικής Ασφαλείας αλλά και την αίσθηση να αντιλαμβάνεται και να προβλέπει τις επόμενες κινήσεις της Τουρκίας. Αποδεικνύεται ότι ο κ. Μητσοτάκης είχε εφησυχάσει ότι όλα είχαν τακτοποιηθεί την ώρα που ο Ερντογάν προχωρούσε σε κίνηση παραβίασης της εθνικής μας κυριαρχίας.\nΕίναι απαράδεκτο η Ευρωπαϊκή Ένωση να εξακολουθεί να πουλάει οπλικά συστήματα στην Τουρκία\nΗ νέα πραγματικότητα είναι ότι η Τουρκία έχει αλλάξει στρατηγική όχι μόνο απέναντι στην Ελλάδα, αλλά συνολικά απέναντι στην Ευρωπαϊκή Ένωση. Η Τουρκία έχει αφήσει στην άκρη την ευρωπαϊκή της στρατηγική και πλέον ασχολείται με πως θα γίνει μία ισχυρή περιφερειακή δύναμη, παρουσιάζεται μάλιστα ως ο προστάτης των μουσουλμάνων στην περιοχή, μία δύναμη που θέλει να συζήτα με όλους τους ισχυρούς της Γης με τους δικούς της όρους. Αυτό απειλεί την ασφάλεια και την ειρήνη στην ευρύτερη περιοχή.\nΑλίμονο αν δεν γίνει κατανοητό και στο εσωτερικό της χώρας μας και στο εσωτερικό της Ευρωπαϊκής Ένωσης. Και είναι απαράδεκτο ο η Ευρωπαϊκή Ένωση να εξακολουθεί να πουλάει οπλικά συστήματα στην Τουρκία που μπορούν να αλλάξουν το στάτους στην περιοχή. Αυτό πρέπει να σταματήσει άμεσα και πρέπει να αναληφθεί άμεσα σχετική πρωτοβουλία του Έλληνα Πρωθυπουργού. Πέρα από τη συζήτηση περί κυρώσεων, που έχει ξεφτίσει, καθώς φαίνεται ότι δεν υπολογίζει ο κ. Ερντογάν και η Τουρκία ότι μπορούν να υπάρξουν σοβαρές κυρώσεις από την πλευρά της Ευρωπαϊκής Ένωσης.\nΕίναι αδιανόητο να μην υπάρξει συζήτησή για τις παράνομες ενέργειες της Τουρκίας σε αυτό το Ευρωπαϊκό Συμβούλιο\nΑνησυχώ ιδιαιτέρως γιατί στην ημερησία διάταξη στο Ευρωπαϊκό Συμβούλιο δεν συμπεριλαμβάνεται η παραβατικότητα της Τουρκίας. Αυτό πρέπει να το αντιμετωπίσει άμεσα η ελληνική Κυβέρνηση. Είναι αδιανόητο να μην υπάρξει συζήτησή για τις παράνομες ενέργειες της Τουρκίας σε αυτό το Ευρωπαϊκό Συμβούλιο.\nΑντιλαμβάνεστε ότι και μόνο που δεν βρίσκεται στην ατζέντα υποβαθμίζεται το πρόβλημα και δίνει το μήνυμα σε όλους και προφανώς στη Τουρκία, ότι η Ευρωπαϊκή Ένωση βρίσκεται σε αμηχανία για το πως θα αντιμετωπίσει τις κινήσεις της Τουρκίας. Είναι φανερό ότι η Κυβέρνηση δεν έχει καταφέρει να αντιληφθούν οι εταίροι μας στην Ευρωπαϊκή Ένωση την ένταση και την κρισιμότητα του προβλήματος.\nΈχει μεγάλη ευθύνη ο κ. Μητσοτάκης μετά από όλους αυτούς τους μήνες για το γεγονός ότι ακόμα δεν έχει μία ξεκάθαρη θέση απέναντι σε όλα αυτά η Ευρωπαϊκή Ένωση. Είναι φανερό ότι θα έπρεπε οι κυρώσεις ήδη να έχουν αποφασιστεί.\nΝα ξέρει η Τουρκία τι την περιμένει σε θέματα που την ενδιαφέρουν σε σχέση κυρίως με την οικονομίας της, με την τελωνειακή ένωση, δεν είναι όλα λυμένα.\nΧρειάζεται μία νέα σχέση, μία νέα συμφωνία με την Τουρκία, που δεν θα αφορά μόνο σε παροχές και βοήθεια προς την Τουρκία για να αντιμετωπίζει τα σοβαρά προβλήματα της, αλλά θα έχει συγκεκριμένες ρήτρες, υποχρεώσεις και δεσμεύσεις από τη μεριά της. Αυτό δεν υπάρχει μέχρι σήμερα.\nΟι κυρώσεις θα έπρεπε να είναι ήδη στο τραπέζι και να μπορούν να ενεργοποιηθούν με ένα συμβούλιο των Υπουργών Εξωτερικών. Χρειάζεται να αντιμετωπίζουμε τα ζητήματα με εγρήγορση και επιτέλους με σχέδιο. Δεν μπορεί να συνεχίσουμε στα εθνικά θέματα με τη λογική του κ. Μητσοτάκη «βλέποντας και κάνοντας».\nΔεν είναι δυνατό να επιλέγει τη μυστική διπλωματία, να υπάρχει κρυφή ατζέντα να μην ξέρουμε ακόμα ποια είναι η κρυφή συμφωνία στο Βερολίνο που ο ίδιος αποκάλυψε, χωρίς ποτέ να μας ενημερώσει για το περιεχόμενο της.\nΠροηγούμενο άρθροΝέα δικογραφία για τον Πολάκη στη Βουλή\nΕπόμενο άρθροΤι συζήτησε ο Μητσοτάκης με τον Πρόεδρο της Βουλγαρίας (Video&Photos)


Το σχολείο μας συμμετείχε και φέτος στο διαγωνιστικό μέρος του 23ου Φεστιβάλ Παιδείας του Δήμου μας, που πραγματοποιήθηκε από τις 2 Μαΐου έως τις 10 Μαΐου, ενώ η χορωδία του σχολείου μας επένδυσε μουσικά τις βραδιές ποίησης και εκφραστικής ανάγνωσης στο πλαίσιο του Φεστιβάλ.\nΤο Γυμνάσιό μας συμμετείχε στον διαγωνισμό ποίησης, εκφραστικής ανάγνωσης, επιχειρηματολογίας και φωτογραφίας. Για μία ακόμη φορά οι μαθητές μας με την καθοδήγηση των καθηγητριών τους, Λιόρα Θεολογίας, Παρασκευαΐδου Ελένης και Ταουκτσή Διαλεχτής, κατέβαλαν προσπάθεια, επέδειξαν υπομονή και κατάφεραν να καταλάβουν σημαντικές διακρίσεις και πρωτιές!\nΣυγκεκριμένα, στον διαγωνισμό εκφραστικής ανάγνωσης, που έγινε στις 4 Μαΐου, το Α΄ βραβείο έλαβε η Αναστασία Παγώτη με το κείμενο της Χρυσούλας Λυμπεροπούλου «Μάθημα αγάπης», ενώ έπαινο έλαβαν οι μαθήτριες Χριστίνα Θεοδώρου με το παραμύθι του Όσκαρ Ουάιλντ «Ο ευτυχισμένος πρίγκιπας» και Σοφία Χαρατσίδου με το κείμενο της Ζωρζ Σαρή «Το γαϊτανάκι».\nΣτον διαγωνισμό ποίησης, που έγινε στις 7 Μαΐου, το A΄ βραβείο έλαβε η Ελένη-Άννα Κακάλη με το ποίημά της «Ο ήλιος της ψυχής μας». Ο μαθητής Παναγιώτης Παναγιωτίδης με το ποίημά του «Υπάρχει ήλιος στις ψυχές τους;» έλαβε τον 2ο έπαινο, ενώ διακρίθηκαν , αφού προκρίθηκαν στον τελικό, η Δέσποινα Σπανουδάκη με το ποίημά της «Ξημερώνει ανθρωπιά» και η Μαριάννα Κρουσταλλίδου με το ποίημα «Ο δικός σου κόσμος».\nΠαραθέτουμε παρακάτω τα ποιήματα των μαθητών μας:\n«Ο ήλιος της ψυχής μας»\nΜεθυσμένο τ’ όνειρο και βλέπει θολά\nτο φως του ήλιου, το φως του με ξυπνά.\nΜια ακτίνα του σαν ζεστή αναπνοή\nσε περνάει απέναντι απ’ του ονείρου τη γη.\nΠρωινό αστέρι σου δίνει μια σπρωξιά\nγλυκό κρασί με την πρώτη γουλιά.\nΉλιος σε ταξιδεύει στου χρόνου τα φτερά\nτης ψυχής ακτίνα, αγάπη, αγκαλιά.\nΤρέχει ο δρόμος κι είσαι μπροστά μου\nκαινούριες γέφυρες περνάει η καρδιά μου.\nΜια λάμψη σου μου ζεσταίνει τη ζωή\nαπλώνω την ψυχή μου, να δω τι θα συμβεί.\nΝα περπατήσω με προίκα τον ήλιο στη ζωή\nνα ξεδιπλώσω την καρδιά μου στο χαρτί.\nΜα βρήκα δύναμη, ζωή να σε αντέξω\nο κόσμος άδειασε · θα το παλέψω.\nΣτου κόσμου την σκληρή ανηφοριά\nτο φως ξεθολώνει τη ματιά.\nΜέσα μου μια λάμψη απ’ τον ουρανό\nνα μη χαθώ μακριά του, να ζεσταθώ.\nΕλένη – Άννα Κακάλη\n«Υπάρχει ήλιος στις καρδιές τους;»\nΟ κόσμος γύρω μας περιβάλλεται από ανθρώπους,\nπου δεν συμπονούν τους δικούς τους συνανθρώπους.\nΓεμάτοι κακία, μίσος και φθόνο,\nπροκαλούν αμέτρητο πόνο.\nΚλειδώνουν ερμητικά τα δικά τους προτερήματα,\nκαι χαίρονται όταν οι άλλοι ζουν με προβλήματα\nΠου χαθήκαν τάχα οι άνθρωποι.\nπου είναι αλληλέγγυοι και φιλάνθρωποι;\nΓέμισε ο κόσμος κακούς, μισανθρώπους\nεγωιστές και λογοκόπους.\nΟ εγωισμός τους δεν τους επιτρέπει,\nνα νιώσουν οίκτο και στοργή για άτομα που πρέπει.\nΓια να ελεημονούν φτωχούς και αρρώστους,\nπρέπει να λάβουν χρηματικό ποσό μεγάλου κόστους.\nΤο λεξιλόγιο τους δεν περιέχει την λέξη ισονομία\nκαι δεν έχουν νιώσει ποτέ τους ευθυμία.\nΠρέπει να αποκτούν όλο και περισσότερα αγαθά,\nώστε η ικανοποίηση να τους ακολουθά.\nΓιατί θέλουν οι αποθήκες τους με αυτά να γεμίσουν,\nμα η ψυχή τους θα είναι άδεια αν την ψηλαφίσουν,\nκαι το βιβλίο της αγάπης κενό αν το ξεφυλλίσουν.\nΘα είναι δήθεν ευτυχισμένοι,\nαλλά πάντα αγχωμένοι,\nμήπως τα αγαθά δεν είναι περισσά,\nαλλά απλά ικανοποιητικά;\nΌλοι μέσα μας κρύβουμε έναν πολύτιμο θησαυρό\nκαι πρέπει να σταθούμε στου συνανθρώπου μας το πλευρό.\nΠρέπει λοιπόν να δείξουμε αγάπη\nκαι να μην την κρύβουμε σε κάποιο ντουλάπι,\nνα αφήσουμε τον ήλιο μας να λάμψει\nτη ζωή μας ν” αλλάξει.\nΜε πολλή αγάπη ή με πολύ αγάπη; (27710 το διάβασαν)


Από το doctv.gr / ΑΘΗΝΑ ΛΕΒΕΝΤΗ\nΗ ελληνική πόλη που έχει το πρώτο Υπαίθριο Μουσείο Τοιχογραφίας\nΟ Βόλος πλέον έχει το πρώτο street art μουσείο της Ελλάδας. Το «Υπαίθριο Μουσείο Δημόσιων Τοιχογραφιών» εγκαινιάζεται με την παράδοση της 40ής δημόσιας τοιχογραφίας μεγάλων διαστάσεων, που συμπληρώνει το σύνολο των έργων που έχουν φιλοτεχνηθεί στην πόλη τα τελευταία 20 χρόνια. Οι τοιχογραφίες φιλοτεχνούνται από επώνυμους Έλληνες και ξένους καλλιτέχνες, οι οποίοι προσφέρουν το έργο τους στην πόλη.\nΗ 40η τοιχογραφία αναπαριστά τον Κένταυρο Χείρωνα και ανήκει στον καλλιτέχνη Nicolas Alfalfa, από την Ουρουγουάη. Τα έργα του αναπαριστούν συχνά μυθολογικές μορφές και η ελληνική μυθολογία είναι η αγαπημένη του. Η τοιχογραφία υλοποιήθηκε στο 3ο Γυμνάσιο Βόλου. ΔΗΜΟΦΙΛΗ ΚΟΣΜΟΣ Ρατσισμός και χαμηλό I.Q. συνδέονται VIDEO VIDEO: Η ομιλία του Μπεχράκη στα TED ΚΟΣΜΟΣ Γιατί οι μαθητές της Ιαπωνίας αυτοκτονούν VISUALISM VIDEO: Μην σκοτώνετε την δημιουργικότητα.\nΣκοπός της Urbanact είναι η προώθηση της εναλλακτικής τέχνης αλλά πολιτισμού, όπως το γκράφιτι, η τέχνη του δρόμου, η ποδηλασία κλπ. Το Υπαίθριο Μουσείο Δημόσιων Τοιχογραφιών μπορούμε να το ανακαλύψουμε σε έναν χάρτη, ο οποίος διανέμεται στο Volos Info (Κέντρο Τουριστικής Πληροφόρησης) και στην ιστοσελίδα urbanact.gr.\nΗ ελληνική πόλη που έχει το πρώτο Υπαίθριο Μουσείο Τοιχογραφίας ΑΘΗΝΑ ΛΕΒΕΝΤΗ 1 Οκτωβρίου 2018 Ο Βόλος πλέον έχει το πρώτο street art μουσείο της Ελλάδας. Το «Υπαίθριο Μουσείο Δημόσιων Τοιχογραφιών» εγκαινιάζεται με την παράδοση της 40ής δημόσιας τοιχογραφίας μεγάλων διαστάσεων, που συμπληρώνει το σύνολο των έργων που έχουν φιλοτεχνηθεί στην πόλη τα τελευταία 20 χρόνια. Οι τοιχογραφίες φιλοτεχνούνται από επώνυμους Έλληνες και ξένους καλλιτέχνες, οι οποίοι προσφέρουν το έργο τους στην πόλη. Η 40η τοιχογραφία αναπαριστά τον Κένταυρο Χείρωνα και ανήκει στον καλλιτέχνη Nicolas Alfalfa, από την Ουρουγουάη. Τα έργα του αναπαριστούν συχνά μυθολογικές μορφές και η ελληνική μυθολογία είναι η αγαπημένη του. Η τοιχογραφία υλοποιήθηκε στο 3ο Γυμνάσιο Βόλου. ΔΗΜΟΦΙΛΗ ΚΟΣΜΟΣ Ρατσισμός και χαμηλό I.Q. συνδέονται VIDEO VIDEO: Η ομιλία του Μπεχράκη στα TED ΚΟΣΜΟΣ Γιατί οι μαθητές της Ιαπωνίας αυτοκτονούν VISUALISM VIDEO: Μην σκοτώνετε την δημιουργικότητα Σκοπός της Urbanact είναι η προώθηση της εναλλακτικής τέχνης αλλά πολιτισμού, όπως το γκράφιτι, η τέχνη του δρόμου, η ποδηλασία κλπ. Το Υπαίθριο Μουσείο Δημόσιων Τοιχογραφιών μπορούμε να το ανακαλύψουμε σε έναν χάρτη, ο οποίος διανέμεται στο Volos Info (Κέντρο Τουριστικής Πληροφόρησης) και στην ιστοσελίδα urbanact.gr . [Πηγή: www.doctv.gr]


Αττική: Βόλτα στην σύγχρονη Ελευσίνα - Exploring Greece\nΠαμέ στην Ελευσίνα, ξανά. Αυτή τη φορά για να δούμε την σύγχρονη ιστορία της, τότε που αποτελούσε βιομηχανικό κέντρο της ευρύτερης περιοχής! Βουτιά στην νεότερη ιστορία, μόλις 20 λεπτά από το κέντρο της Αθήνας! (Visited 352 times, 1 visits today)\nΠαμέ στην Ελευσίνα, ξανά. Αυτή τη φορά για να δούμε την σύγχρονη ιστορία της, τότε που αποτελούσε βιομηχανικό κέντρο της ευρύτερης περιοχής! Βουτιά στην νεότερη ιστορία, μόλις 20 λεπτά από το κέντρο της Αθήνας!


Οδηγός: βγάλτε screenshot τις ιστορίες στο Instagram χωρίς ο χρήστης να λάβει κάποια ειδοποίηση - ired.gr\nΤο Instagram πρόσφατα δοκίμασε ένα νέο χαρακτηριστικό με το οποίο οποιοσδήποτε χρήστης θα ειδοποιείται όταν κάποιος βγάλει στιγμιότυπο οθόνης την ιστορία του. Κάτι αντίστοιχο είχε κάνει και το Snapchat για ένα διάστημα. Πλέον, το Instagram με αυτή την νέα λειτουργία θέλει να αυξήσει ακόμη περισσότερο την προστασία των χρηστών του.\nΗ εταιρεία όμως δεν ξαφνιάζει αυτούς που βγάζουν screenshots τις ιστορίες χρηστών. Την πρώτη φορά που θα το επιχειρήσουν, θα τους εμφανίζεται ένα μήνυμα, που θα λέει πως την επόμενη φορά που θα γίνει κάτι τέτοιο, “το θύμα” θα ενημερωθεί με μήνυμα πως κάποιος έβγαλε screenshot την ιστορία του. Φυσικά, είναι απόλυτα δίκαιο.\nΒέβαια, για τους κυνηγούς των ιστοριών του Instagram που δεν θέλουν να γίνονται αντιληπτοί την ώρα του εγκλήματος, αποφασίσαμε να παραθέσουμε δύο λύσεις στο πρόβλημά τους. Πάμε να τις δούμε;\nΗ πρώτη μέθοδος είναι εύκολη και πολύ σύντομη. Ανοίγουμε την εφαρμογή του Instagram στο κινητό μας και φορτώνουμε την ιστορία που θέλουμε να αποθηκεύσουμε με screenshot. Αν το κάνουμε εκείνη τη στιγμή, ο χρήστης θα ειδοποιηθεί. Τι κάνουμε λοιπόν; Τη στιγμή που ξεκινάει “να παίζει” η ιστορία ενεργοποιούμε τη λειτουργία πτήσης από το Κέντρο Ελέγχου και επιστρέφουμε ξανά στην εφαρμογή και τραβάμε screenshot.\nΗ φωτογραφία μας θα έχει πλέον αποθηκευτεί και ο χρήστης δεν θα έχει ειδοποιηθεί, αφού η λήψη έγινε ενώ είχαμε κλείσει τις ασύρματες συνδέσεις.\nΜπείτε στο Instagram από το διαδίκτυο\nΕδώ δεν χρειάζεται η ενεργοποίηση της λειτουργίας πτήσης. Το μόνο που χρειάζεται να κάνετε είναι να μπείτε στον Instagram λογαριασμό σας μέσα από κάποιον browser. Φυσικά, μπορεί να γίνει είτε μέσω κινητού, είτε μέσω υπολογιστή.\nΠατήστε εδώ από τον browser για να βρεθείτε στη σελίδα του Instagram. Μετά τη σύνδεσή σας, μπορείτε να ανοίξετε μία ιστορία και να τραβήξετε screenshot άφοβα. Ο χρήστης δεν πρόκειται να ειδοποιηθεί μιας και το εν λόγω χαρακτηριστικό αφορά την εφαρμογή του Instagram.\nΔιαβάστε επίσης: Πώς να προσθέσετε μουσική σε ιστορίες του Instagram\nΑυτές είναι οι δύο μέθοδοι με τις οποίες μπορείτε να αποθηκεύσετε την ιστορία κάποιου χρήστη με screenshot χωρίς αυτός να το καταλάβει. Αν υπάρχουν απορίες ενημερώστε μας κάτω στα σχόλια!


Φινλανδία: Σεϊναγιόεν – Ελσίνκι\nΤέσσερις αγωνιστικές για το φινάλε της κανονικής διάρκειας του πρωταθλήματος και ξεχωριστό ενδιαφέρον στο συγκεκριμένο ματς, με την Σεϊναγιόεν να ψάχνει την είσοδο της στην πρώτη εξάδα, την στιγμή που η Ελσίνκι δίνει μάχη για την 1η θέση με την πρωτοπόρο και πρωταθλήτρια, Κουόπιο.\nΠολύτιμο 3-2 την προηγούμενη αγωνιστική φιλοξενώντας την Χέλσινγκφορς, με το οποίο η Σεϊναγιόεν βρέθηκε στην 8η θέση και το -2 από την πρώτη εξάδα, έχοντας μάλιστα ένα ματς λιγότερο από την αντίπαλο της που είναι 6η στον βαθμολογικό πίνακα. Μπροστά στο σκορ η Σεϊναγιόεν στο ματς με την Χέλσινγκφορς από πέναλτι, στο είκοσι έξι, ενώ το 2-0 ένα λεπτό αργότερα, με εντός περιοχής πλασέ του Τζέρβις. Αρκετές ευκαιρίες μάλιστα στην συνέχεια για την Σεϊναγιόεν, μεταξύ αυτών και ένα οριζόντιο δοκάρι, με τη μείωση του σκορ όμως από την αντίπαλο της, κόντρα στην ροή του αγώνα, στο πενήντα τρία. Παρόλα αυτά, η κεφαλιά ψαράκι του Λέπιστο στο εβδομήντα εννέα διαμόρφωσε το 3-1 και έδωσε τέλος ουσιαστικά στο ματς, με το μόνο που κατάφεραν στην συνέχεια οι φιλοξενούμενοι, να μειώσουν στις καθυστερήσεις σε 3-2 και πάλι κόντρα στην ροή του αγώνα. Τέσσερις νίκες, δύο ισοπαλίες και τρεις ήττες για την Σεϊναγιόεν, σε εννέα ματς στο πρωτάθλημα στο γήπεδο της, ενώ αγώνας δρόμου για τον Άγγλο μέσο Τζέρβις, ο οποίος αποχώρησε με πρόβλημα στο πρώτο ημίχρονο στον αγώνα με την Χέλσινγκφορς.\nΣτον αντίποδα, κανένα απολύτως πρόβλημα την προηγούμενη αγωνιστική φιλοξενώντας την ουραγό Ροβανιέμι, με την Ελσίνκι να επιβεβαιώνει τον τίτλο του φαβορί, επικρατώντας της αντιπάλου της, 4-0. Τρία τέρματα στο πρώτο ημίχρονο για την Ελσίνκι, με τα δύο εξ αυτών από τον Ρίσκι, στο δέκατο τέταρτο λεπτό και το σαράντα τέσσερα και ενδιάμεσα αυτών αυτό του Σούλερ (φωτό) στο τριάντα πέντε, ενώ ένα ακόμη (78΄) αλλά και αρκετές ευκαιρίες στην επανάληψη, με το 4-0 να φαντάζει «φτωχό). Ακολούθησε ο τελικός του κυπέλλου στο Τούρκου, στην έδρα της τοπικής Ίντερ, στον οποίο η Ελσίνκι επικράτησε 2-0, κατακτώντας για 14η φορά την συγκεκριμένη διοργάνωση. Έξι νίκες, μία ισοπαλία και δύο ήττες για την Ελσίνκι, σε εννέα ματς στο πρωτάθλημα μακριά από το γήπεδο της, ενώ χωρίς σημαντικά προβλήματα, ενόψει της σημερινής αναμέτρησης.\nΠροϊστορία: Δύο νίκες για την Σεϊναγιόεν, επτά για την Ελσίνκι και μία ισοπαλία, στις 10 μονομαχίες τους την τελευταία δεκαετία στο Σεϊναγιόκι, σε όλες τις διοργανώσεις (πρωτάθλημα, κύπελλο).\nΠολύ πιο μεγάλος ο βαθμός δυσκολίας του σημερινού ματς για την Ελσίνκι, σε σχέση με αυτό που δείχνει το σετ των τιμών, με ειδικό στοίχημα τερμάτων να είναι η επιλογή μου, αποφεύγοντας να μπλέξω με σημείο.


Economist: Αναδιαμορφώνοντας το πολιτικό σκηνικό – www.ekdoxes.gr\nEconomist: Αναδιαμορφώνοντας το πολιτικό σκηνικό\nΜία νέα πνοή αισιοδοξίας για την οικονομία δεν προσελκύει ακόμα πολλούς ψηφοφόρους, πίσω στα δύο βασικά κόμματα.\nΟι ελπίδες της Ελλάδας για ανάκαμψη μετά από έξι χρόνια δυστυχίας αυξάνονται. Η πρώτη έκδοση ομόλογων μετά από 4 χρόνια, η οποία θεωρήθηκε ως μία δοκιμασία εμπιστοσύνης, απέδωσε πολύ καλύτερα από το αναμενόμενο. Οι τουρίστες εισρέουν για το Πάσχα: οι ξενοδόχοι προβλέπουν πως 19 εκατομμύρια τουρίστες θα καταφθάσουν στην Ελλάδα φέτος, σε ένα ρεκόρ αφίξεων. Ένα σχέδιο κατασκευής θέρετρου στην Κρήτη, το οποίο είχε μπλοκάρει για πολύ καιρό, φαίνεται έτοιμο να ξεκινήσει, αυξάνοντας τις ελπίδες ότι οι ξένες επενδύσεις θα εισρεύσουν σε άλλες βιομηχανίες, όπως τον ηλεκτρισμό και τα λιμάνια. Η Άνγκελα Μέρκελ, Γερμανίδα καγκελάριος και συχνά μία από πιο τους σκληρούς επικριτές της Ελλάδας, μίλησε ενθαρρυντικά σε νέους επιχειρηματίες, κατά τη διάρκεια μίας σύντομης επίσκεψής στην Αθήνα στις 11 Απριλίου.\nΑκόμα πάντως, η αισιοδοξία δε φαίνεται να περνάει στους ψηφοφόρους. Η ανεργία έπεσε ελαφρά τον Ιανουάριο, αλλά ακόμα παραμένει στο 26,7%. Το δίχτυ προστασίας για την κοινωνική πρόνοια είναι τόσο λεπτό, ώστε μόνο ένας στους δέκα ανέργους λαμβάνει κάποιο επίδομα. Οι εργαζόμενοι του ιδιωτικού τομέα παραπονιούνται ότι πληρώνονται με καθυστέρηση μηνών, ενώ εκτιμάται ότι το 35% των Ελλήνων ζουν υπό καθεστώς φτώχειας, σύμφωνα με κοινωνικές υπηρεσίες και φιλανθρωπικά σωματεία.\nΔεν είναι λοιπόν περίεργο ότι το πελατειακό πολιτικό σύστημα στην Ελλάδα είναι υπό κατάρρευση. Κάποτε η ευθύνη του πολιτικού ήταν να βρει δουλειές στο δημόσιο για τους ψηφοφόρους του (ή σπάνια για τις ψηφοφόρους του). Οι φιλόδοξοι βουλευτές επέκτειναν αυτό το πατρονάρισμα και στον ιδιωτικό τομέα. “Η αίτηση μου για μια δουλειά ως βοηθός διευθυντή σε ένα σούπερ μάρκετ έγινε αξιοκρατικά δεκτή, αλλά δεν εγκρίθηκε τελικά από τον τοπικό βουλευτή. Ήθελε κάποιον άλλον στη θέση αυτή,” λέει ο Σίμος, ένας 28άχρονος οικονομολόγος, που τώρα εργάζεται στην Γερμανία.\nΘυμωμένοι ψηφοφόροι παλιά φώναζαν “κλέφτες, προδότες” έξω από τη Βουλή, ενώ οι νομοθέτες περνούσαν βιαστικά σειρές αντιλαϊκών μεταρρυθμίσεων, που απαιτούσαν οι δανειστές της Ελλάδας. Η κεντροδεξιά Νέα Δημοκρατία και το Πανελλήνιο Σοσιαλιστικό Κίνημα (ΠΑΣΟΚ), εταίροι ενός εύθραυστου συνασπισμού με πλειοψηφία δύο μόνο εδρών στο κοινοβούλιο, κατηγορούνται ευρέως για την κατάρρευση του πελατειακού συστήματος, που οι ίδιοι έχτισαν τα 30 χρόνια που εναλλάσσονται στην εξουσία.\nΚάποιοι ψηφοφόροι προτιμούν πλέον τα ”αντί-συστημικά” κόμματα του περιθωρίου που τάσσονται υπέρ των ακραίων λύσεων για τα δεινά της Ελλάδας. Στις ευρωεκλογές του επόμενου μήνα, που διεξάγονται παράλληλα με τις τοπικές εκλογές, δύο νέα μετριοπαθή κεντροαριστερά κόμματα, η Ελιά καθοδηγούμενα από μία ομάδα ακαδημαϊκών και πρώην υπουργών, και το Ποτάμι, με επικεφαλής τον Σταύρο Θεοδωράκη, έναν δημοσιογράφο της τηλεόρασης, προσπαθούν να καλύψουν το κενό που δημιούργησε η πτώση του ΠΑΣΟΚ.\nΠολλοί από την Αριστερά εγκαταλείπουν πλέον τον ΣΥΡΙΖΑ, ένα ριζοσπαστικό αριστερό κόμμα με επικεφαλής τον Αλέξη Τσίπρα, έναν παθιασμένο 39χρονο, ο οποίος φοβίζει τους επιχειρηματίες της Ελλάδας, μιλώντας για επιβολή ενός φόρου του πλούτου και αναστολή της αποπληρωμής του χρέους. Ο Ευάγγελος Βενιζέλος, ο ηγέτης του ΠΑΣΟΚ (και Υπουργός Εξωτερικών) αντιστέκεται στις προσπάθειες του Γιώργου Παπανδρέου, ενός πρώην Πρωθυπουργού, προκειμένου να επαναβεβαιώσει την εξουσία του στο κόμμα, που ίδρυσε ο πατέρας του [Παπανδρέου], Ανδρέας, ο πρώτος σοσιαλιστής πρωθυπουργός της Ελλάδας. Ο Βενιζέλος υποστηρίζει την Ελιά, αλλά ο Παπανδρέου αρνείται να συνταχθεί μαζί του, αναβιώνοντας τις εικασίες πως αναζητά μία πολιτική επάνοδο, προκειμένου να σταματήσει την εξαφάνιση της δυναστείας του κόμματος του.\nH Νέα Δημοκρατία έχει αποδειχθεί ως το πιο ανθεκτικό κόμμα στην Ελλάδα, καταφέρνοντας να επιβιώσει μετά από αρκετές αλλαγές ηγετών. Ωστόσο, οι ψηφοφόροι της αποτελούν μεγάλο μέρος της βάσης υποστήριξης της νεοναζιστικής Χρυσής Αυγής, ενός ομοφοβικόυ, αντί-μεταναστευτικόυ κόμματος, του οποίου 18 βουλευτές κατηγορούνται για τη λειτουργία μίας εγκληματικής οργάνωσης. Προκαλώντας ντροπή στον Αντώνη Σαμαρά, τον Πρωθυπουργό και πρόεδρο της Νέας Δημοκρατίας, ένα βίντεο, που πρόσφατα διέρρευσε, έδειχνε τον αρχηγό του επιτελείου του, Τάκη Μπαλτάκο, να λέει στον Ηλία Κασιδιάρη, εκπρόσωπο της Χρυσής Αυγής, ότι ο εισαγγελέας δεν βρήκε ίχνος απόδειξης εναντίον του. Ο κ. Μπαλτάκος παραιτήθηκε και η υπόθεση τελικά είχε μικρό αντίκτυπο για τη Νέα Δημοκρατία στις δημοσκοπήσεις . Ο Σαμαράς ακόμα προηγείται αρκετά του Τσίπρα ως ο ”καταλληλότερος πρωθυπουργός’.\nΟι δημοσκοπήσεις πάντως δίνουν ένα ελαφρύ προβάδισμα στον ΣΥΡΙΖΑ απέναντι στη ΝΔ, με τα δύο κόμματα να είναι σταθερά στο 18-20%. Το ΠΑΣΟΚ έχει βυθιστεί περίπου στο 3,5% και μπορεί να μην κερδίσει καν θέσεις στο ευρωκοινοβούλιο. Παραπάνω από τα τρία τέταρτα των Ελλήνων ψηφοφόρων θα επιθυμούσαν να αποσυρθεί ο κ. Παπανδρέου από την πολιτική. Η Χρυσή Αυγή έχει πέσει από το 11% στο 8%, αλλά μπορεί να ανακάμψει, συγκεντρώνοντας ψήφους συμπαράστασης, αν ο κ. Κασιδιάρης, που κατεβαίνει ως υποψήφιος δήμαρχος της Αθήνας με τη Χρυσή Αυγή, τεθεί υπό προσωρινή κράτηση, πριν τη μέρα των εκλογών της 25ης Μαΐου.\nΗ Ελιά συγκεντρώνει γύρω στο 5% αλλά φαίνεται σε πολλούς ως μία βαρετή και αναχρονιστική αναβίωση του Πασόκ. Αλλά Το Ποτάμι έχει συγκεντρώσει ψηφοφόρους με μία εκπληκτική ταχύτητα, φτάνοντας στην τρίτη θέση, με 11-15% μόλις σε τρεις εβδομάδες από την ίδρυση του. Ο πενηνταχρονος κ. Θεοδωράκης, φορώντας μακό και αθλητικά και κουβαλώντας το σακίδιο του, το σήμα κατατεθέν του, περιοδεύει σε όλη την Ελλάδα κάνοντας ομιλίες χαμηλών τόνων για την καταπολέμηση της φοροδιαφυγής, την προώθηση της αξιοκρατίας και τη δημιουργία θέσεων εργασίας για τους νέους Έλληνες. Αυτές ηχούν καταπραϋντικά στους ψηφοφόρους που έχουν βαρεθεί τους παραδοσιακούς πολιτικούς.\nΜερικοί αναλυτές υποστηρίζουν πως Το Ποτάμι στηρίζεται από ισχυρά επιχειρηματικά συμφέροντα, που είναι αποφασισμένα να σταματήσουν το Σύριζα και, ίσως, να αναγκάσουν τον κ. Σαμαρά να προκηρύξει πρόωρες εκλογές κάποια στιγμή φέτος. Ο κ. Θεοδωρακής επιμένει πως το κόμμα του χρηματοδοτείται από μικρόεισφορές. Όταν ρωτήθηκε από έναν βουλευτή του ΠΑΣΟΚ για τα οικονομικά του κόμματος του, ανταπάντησε άμεσα “πρέπει να έχεις πολύ θράσος για να θέτεις ερωτήματα για την προεκλογική καμπάνια μας, όταν το κόμμα σου έχει φεσώσει τον ελληνικό λαό με 140 εκατομμύρια.”\nΑναφερόταν σε δάνεια του ΠΑΣΟΚ που δεν έχουν πληρωθεί ακόμα, όταν ο κ. Παπανδρέου ήταν στην εξουσία. Το ελληνικό πολιτικό σκηνικό στην Ελλάδα αλλάζει- ίσως για το καλύτερο.\nPrevious article Μέτρα της Τροχαίας για την επιστροφή του Πάσχα\nNext article «Ματωμένο» Πάσχα στο Ρέθυμνο\n«Οι υπουργοί Οικονομικών της Ευρωζώνης διαπραγματεύονται για το


Στέλιος Πέτσας: Προσπάθειες να δοθεί όλο το επίδομα θέρμανσης μέσα στο 2019 - Madatoforos.gr\nHome ΠΟΛΙΤΙΚΗ Στέλιος Πέτσας: Προσπάθειες να δοθεί όλο το επίδομα θέρμανσης μέσα στο 2019\nΓια το επίδομα θέρμανσης, τη διανομή πλεονάσματος στους πολίτες αλλά και την ψήφο των αποδήμων μίλησε ο κυβερνητικός εκπρόσωπος Στέλιος Πέτσας στην εκπομπή «Ώρα Ελλάδος 7:00» στο Open.\nΗ μοναδική «κόκκινη γραμμή» που θέτει η κυβέρνηση στο θέμα του εκλογικού νόμου είναι η ψήφος και των αποδήμων να είναι ισότιμη, δεν θέλουμε πολίτες δεύτερης κατηγορίας, ξεκαθάρισε ο κ. Πέτσας για την ψήφο των αποδήμων, σημειώνοντας: «Προσερχόμαστε στη συζήτηση με καλή διάθεση ώστε να βρεθεί κοινή συνισταμένη, μία σύμπνοια θα ήταν ευχής έργο ώστε να δουν οι πολίτες πως κάτι αλλάζει».\nΓια το πρόσωπο που θα προταθεί για την Προεδρία της Δημοκρατίας επεσήμανε ότι είναι νωρίς ακόμη, αλλά η κυβέρνηση θα ήθελε ένα πρόσωπο ευρείας αποδοχής. Αυτό είναι το βασικό ζήτημα, είπε, αλλά δεν είμαστε ακόμα εκεί, έχουμε χρόνο.\nΆμεση προτεραιότητα είναι να προχωρήσει το αναπτυξιακό νομοσχέδιο τόνισε, αναφερόμενος στις κινήσεις της κυβέρνησης το αμέσως επόμενο διάστημα. Αυτοί που δεν μπορούν να φέρουν επενδύσεις στη χώρα κατηγορούν όποιον μπορεί να κάνει κάτι για να έρθουν, απάντησε στους επικριτές του νομοσχεδίου, σημειώνοντας πως με αυτό διευκολύνεται η επιχειρηματικότητα.\nΑναφορικά με το επίδομα θέρμανσης σημείωσε πως γίνονται προσπάθειες για να δοθεί το σύνολό του μέσα στο 2019 κι όχι ένα ποσό για προκαταβολή.\nΓια το πλεόνασμα που φαίνεται να υπάρχει ύψους «ίσως», όπως είπε, 300 εκατ. ευρώ, ανέφερε ότι θα κατανεμηθεί στους ασθενέστερους, με μορφή που απέφυγε να ονοματίσει.\nΣτέλιος Πέτσας: Προσπάθειες να δοθεί όλο το επίδομα θέρμανσης μέσα στο 2019 Reviewed by admin on Οκτωβρίου 11, 2019 Rating: 5